
Οργάνωση υπηρεσιών γενικής γραμματείας απόδημου ελληνισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 27 (παρ. 3) του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α). 

β) Γου άρθρου 22 παρ. 1 του Ν. 1735/1987 «Προσλήψεις στο δη¬ 
μόσιο τομέα, κοινωνικός έλεγχος στη δημόσια διοίκηση, πολιτικά δικαι¬ 
ώματα και άλλες διατάξεις» (ΦΕΚ 195 Α). 

γ) Του άρθρου 10 του Ν. 1476/1984 «Διορισμός σε μόνιμες θέσεις 
του προσωπικού με σχέση εργασίας Ιδιωτικού Δικαίου του Δημόσιου, 
των Ν.Π.Δ.Δ., των ΟΤΑ και άλλες διατάξεις» (ΦΕΚ 136/Α). 

δ) Του άρθρου 10 παρ. 2 του Ν. 993/1979 «Περί του επί συμβάσει 
εργασίας Ιδιωτικού Δικαίου Προσωπικού του Δημοσίου, των Οργανι¬ 
σμών Τοπικής Αυτοδιοίκησης και των λοιπών Ν.Π.Δ.Δ.» (ΦΕΚ 281/ 

Α). 

ε) Του άρθρ. 9 παρ. 10 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, Νομικών Προσώπων Δημοσίου Δι¬ 
καίου και των Οργανισμών Τοπικής Αυτοδιοίκησης και άλλες διατά¬ 
ξεις» (ΦΕΚ 37/Α/1.4.1986). 

στ) Γην αριθμ. 6474/30.6.1988 απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (ΦΕΚ 451/Β). 

ζ) Την αριθμ. 52804/1.12.1988 απόφαση του Πρωθυπουργού και 
της Υπουργού Πολιτισμού «Ανάθεση αρμοδιοτήτων Υπουργού Πολιτι¬ 
σμού στους Υφυπουργούς Πολιτισμού Μανώλη Χατζηνάκη και Ειρήνη 
Λαμπράκη» (ΦΕΚ 883/Β/9.12.88). 

2. Τις γνωμοδοτήσεις αριθμ. 907/88, 35/89 και 127/89 του 


Συμβουλίου της Επικράτειας με πρόταση του Πρωθυπουργού, του 
Υπουργού Προεδρίας της Κυβέρνησης, της αρμόδιας Υφυπουργού Πο¬ 
λιτισμού και του Υφυπουργού Οικονομικών, αποφασίζουμε: 

ΜΕΡΟΣ ΠΡΩΤΟ 
ΟΡΓΑΝΙΚΕΣ ΜΟΝΑΔΕΣ 

ΚΕΦΑΛΑΙΟ Α 

ΣΥΣΤΑΣΗ ΟΡΓΑΝΙΚΩΝ ΜΟΝΑΔΩΝ 
Άρθρο 1 

ΚΕΝΤΡΙΚΗ ΥΠΗΡΕΣΙΑ - ΥΠΗΡΕΣΙΕΣ ΕΞΩΤΕΡΙΚΟΥ 

Για την άσκηση των αρμοδιοτήτων της Γ ενικής Γραμματείας Από¬ 
δημου Ελληνισμού (ΓΓΑΕ) του Υπουργείου Πολιτισμού, που προβλέπο- 
νται στο Π.Δ. 104/1983 (ΦΕΚ 49/Α/20.4.1983) «Αρμοδιότητες 
της Γενικής Γραμματείας Απόδημου Ελληνισμού», συνιστώνται οι ακό¬ 
λουθες οργανικές μονάδες: 

Α. ΚΕΝΤΡΙΚΗ ΥΠΗΡΕΣΙΑ 

Η Κεντρική Υπηρεσία περιλαμβάνει τις ακόλουθες οργανικές μονά¬ 
δες: 

1) Γραφείο Υφυπουργού 

2) Γραφείο Γενικού Γραμματέα 

3) Διεύθυνση Σύνδεσης και Επικοινωνίας με απόδημους 

4) Διεύθυνση Εκπαιδευτικών — Πολιτιστικών θεμάτων 

5) Διεύθυνση Οικονομικής και Κοινωνικής Πολιτικής 

6) Διεύθυνση Προγραμματισμού, Ανάπτυξης και Μελετών 

7) Διεύθυνση Διοικητικού - Οικονομικού 

8) Τμήμα Ηλεκτρονικής Επεξεργασίας Στοιχείων 

9) Τμήμα Νομοθετικού Συντονισμού 

10) Γραφείο Τεχνικής Υποδομής 

11) Γραφείο Τύπου και Δημοσίων Σχέσεων 
Β. ΥΠΗΡΕΣΙΕΣ ΕΞΩΤΕΡΙΚΟΥ 

1. Για την αντιμετώπιση των υποθέσεων του Απόδημου Ελληνισμού 
στο εξωτερικό, που ανάγονται στις αρμοδιότητες του Π.Δ/τος 104/83 
(ΦΕΚ 49/Α/20.4.1983) συνιστώνται Υπηρεσίες της Γενικής Γραμ¬ 
ματείας Απόδημου Ελληνισμού στις ακόλουθες πόλεις του εξωτερι¬ 
κού: 

1. ΑΜΕΡΙΚΗ 
α. Νέα Υόρκη 
β. Σικάγο 

γ. Σαν Φραντζίσκο 
δ. Ντητρόϊτ 

2. ΚΑΝΑΔΑ 
α. Μόντρεαλ 
β. Τορόντο 

γ. Βανκούβερ 
δ. Βοστώνη 
ε. Ουάσιγκτον 
στ. Χιούστον 

3. ΛΥΣΊΤΛΛΙΛ 
α. Μελβούρνη 
β. Σίδνειι 

γ. Λδελαΐδα 

4. ΔΥΤ. ΓΕΡΜΑΝΙΑ 
α. Μόναχο 

β. Νυρεμβέργη 
γ. Στουτγγάρδη 
δ. Φρανκφούρτη 
ε. Κολωνία 
στ. Ντύσαελντορφ 
ζ. Αννόβερο 
η. Αμβούργο 
θ. Δ. Βερολίνο 

5. ΣΟΥΗΔΙΑ 
Στοκχόλμη 

6. ΟΛΛΑΝΔΙΑ 
Ουτρέχτη 

7. ΒΕΛΓΙΟ 
Βρυξέλλες 

8. ΓΑΛΛΙΑ 
Παρίσι 

9. ΕΛΒΕΤΙΑ 
Ζυρίχη 

10. ΑΙΓΥΠΤΟ 
Αλεξάνδρεια 

11. ΑΡΓΕΝΤΙΝΗ 
Μπουένος Άϊρες 

12. ΒΡΑΖΙΛΙΑ 
Σάο Πάολο 

13. ΖΙΜΠΑΜΠΟΥΕ 
Χαράρε 

14. ΜΕΓ. ΒΡΕΤΑΝΙΑ 

Λονδίνο 

15. ΑΥΣΤΡΙΑ 
Βιέννη 

16. Ν. ΑΦΡΙΚΗ 
Γ ιοχάννεαμπουργκ 

2. Με υπουργικές αποφάσεις που δημοσιεύονται στην Εφημερίδα της 
Κυβέρνησης, καθορίζεται ο χρόνος έναρξης λειτουργίας, η ειδικότερη 
δικαιοδοσία, η σύνθεση γραφείων, η κατανομή του προσωπικού και η 
στελέχωση των γραφείων. 

3. Όλες οι υπηρεσίες της Γ.Γ.Α.Ε. στο εξωτερικό λειτουργούν σε 
επίπεδο γραφείου με εξαίρεση τις υπηρεσίες Σικάγου, Μελβούρνης, Μο¬ 
νάχου και Τορόντο που λειτουργούν σε επίπεδο τμήματος και εποπτεύ¬ 
ουν τις υπηρεσίες εξωτερικού της Γ.Γ.Α.Ε. που λειτουργούν στις αντί¬ 
στοιχες χώρες. 

ΚΕΦΑΛΑΙΟ Β’ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 2 

ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ 

1. Το Γραφείο του Γενικού Γραμματέα επικουρεί το Γενικό Γραμμα¬ 
τέα στην άσκηση των καθηκόντων του, έχει την επιμέλεια της αλληλο¬ 
γραφίας και της τήρησης των σχετικών αρχείων, συγκεντρώνει τα ανα¬ 
γκαία στοιχεία για την ενημέρωση του Γενικού Γραμματέα, οργανώνει 
την επικοινωνία του με τις Υπηρεσίες και το κοινό και μελετά ειδικά θέ¬ 
ματα σχετικά με το αντικείμενο της αρμοδιήτητάς του. 

2. Στο Γραφείο του Γενικού Γραμματέα υπάγεται και το Γραφείο Τύ¬ 
που και Δημοσίων Σχέσεων. 

Άρθρο 3 

ΔΙΕΥΘΥΝΣΗ ΣΥΝΔΕΣΗΣ ΚΑΙ 
ΕΠΙΚΟΙΝΩΝΙΑΣ ΜΕ ΑΠΟΔΗΜΟΥΣ 

1. Τη Διεύθυνση Σύνδεσης και Επικοινωνίας με απόδημους συγκρο¬ 
τούν τα ακόλουθα τμήματα: 

α) Τμήμα Οργάνωσης Αποδήμων 


β) Τμήμα Επικοινωνίας Πληροφόρησης 

γ) Τμήμα Διεθνούς Συνεργασίας, Διεθνών οργανισμών. Κληρονο¬ 
μιών και Δωρεών Αποδήμων. 

δ) Τμήμα Εκκλησιαστικών θεμάτων 

2. Οι αρμοδιότητες των τμημάτων της Διεύθυνσης Σύνδεσης και 
Επικοινωνίας με Αποδήμους είναι οι ακόλουθες: 

α) Τμήμα Οργάνωσης Αποδήμων 

- Η εισήγηση μέτρων για την καλύτερη οργάνο>ση των Απόδημων 
Ελλήνων. 

- Η υποβοήθηση της κοινοτικής και διακοινοτικής οργάνωσης των 
Απόδημων Ελλήνων και η ηθική και υλική ενίσχυση των δραστηριοτή¬ 
των των Ελληνικών Κοινοτήτων και Οργανώσεων στο εξωτερικό. 

- Η οργάνωση γενικού χαρακτήρα συνεδρίων, συναντήσεων, συσκέ¬ 
ψεων και η μέριμνα για τη λειτουργία συμβουλευτικών οργάνων Απο¬ 
δήμων, στο εσωτερικό και στο εξωτερικό καθώς και η συμμετοχή σε 
ανάλογες δραστηριότητς που οργανώνονται από άλλους φορείς. 

- Η ενθάρρυνση και η ηθική και υλική ενίσχυση κάθε είδους δραστη¬ 
ριοτήτων των κοινοτικών και ομοσπονδιακών οργανώσεων των Απόδη¬ 
μων Ελλήνων για την προβολή θεμάτων εθνικού ενδιαφέροντος. 

- Ο συντονισμός ενεργειών για την κινητοποίηση του Ελληνισμού 
του εξωτερικού σε περίπτωση καταστάσεων ανάγκης (απειλή κατά της 
εδαφικής ακεραιότητας της χώρας, κίνδυνος συρρίκνωσης του ελληνι¬ 
σμού, κίνδυνος προσβολής των εθνικών συμφερόντων, και φυσικές κα¬ 
ταστροφές). 

- Η εποπτεία. η ηθική και υλική συμπαράσταση των συλλόγων, εται¬ 
ρειών, σωματείων, ιδρυμάτων και άλλων κοινοτικών και διακοινοτικών 
οργανώσεων των Απόδημων Ελλήνων, που αποσκοπούν στη διατήρηση 
των εθνικών παραδόσεων και την τόνωση του Ελληνικού στοιχείου. 

- Η πρόταση για την ίδρυση άμισθων Προξενείων και για τον διορι¬ 
σμό άμισθων Προξένων σε συνεργασία με το Υπουργείο Εξωτερι¬ 
κών. 

- Η συγκέντρωση στατιστικών στοιχείων που αφορούν την κοινω¬ 
νική, πνευματική, πολιτιστική, οικονομική και προσωπική κατάσταση 
των Απόδημων Ελλήνων. 

- Η κατάρτιση μητρώου και τήρηση αρχείου που αναφέρεται στον 
αριθμό των Απόδημων Ελλήνων. Ελληνικών Κοινοτήτων, Συλλόγων, 
Ιδρυμάτων και άλλων οργανώσεών τους. 

- Η συγκέντρωση, η τήρηση και η ανάλυση στατιστικών στοιχείων 
αποδημίας και παλιννόστησης. 

- Ο συντονισμός ενεργειών των εθνικοτοπικών και άλλων οργανώ¬ 
σεων των Απόδημων με τους Δήμους και τις Κοινότητες της χώρας με 
σκοπό την προώθηση προγραμμάτων της ΓΓΑΕ και πρωτοβουλιών 
των Απόδημων Ελλήνων επί όλων των θεμάτων που τους αφορούν, 
όπως: 

Εκπαιδευτικά προγράμματα, πολιτιστικά, φιλοξενίας, επενδυτικές 
δραστηριότητες, κ.λπ. 

- Η κατάρτιση μητρώου των Ελλήνων επιστημόνων, καλλιτεχνών, 
οι οποίοι σταδιοδρομούν στο εξωτερικό, καθώς και η παρακολούθηση 
της πνευματικής και επιστημονικής δημιουργίας τους και η καταγραφή 
της σε δελτίο δραστηριοτήτων Αποδήμων. 

- Η παρακολούθηση της επιστημονικής και πνευματικής δημιουρ¬ 
γίας των Ελλήνων Επιστημόνων Εξωτερικού και ενέργειες για την 
αξιοποίησή τους στο εσωτερικό και εξωτερικά. 

β. Τμήμα Επικοινωνίας και Πληροφόρησης 

- Η πληροφόρηση των Απόδημων Ελλήνων για θέματα που τους 
αφορούν άμεσα, η έκδοση και κυκλοφορία πληροφοριακών δελτίων και 
τηλεοπτικών και οπτικοακουστικών προγραμμάτων και υλικού. 

- Η μέριμνα, σε συνεργασία με άλλους συναρμόδιους φορείς, για τη 
διατήρηση, ενίσχυση και βελτίωση των μέσων μαζικής ενημέρωσης των 
Απόδημων Ελλήνων. 

- Η ενημέρωση του Ελληνισμού του εξωτερικού για την ενεργοποί¬ 
ησή του σε περίπτωση καταστάσεων ανάγκης (απειλή κατά της εδαφι¬ 
κής ακεραιότητας της χώρας, κίνδυνος συρρίκνωσης του ελληνισμού, 
κίνδυνος προσβολής των εθνικών συμφερόντων, και φυσικές καταστρο¬ 
φές). 

- Η ανάπτυξη πρωτοβουλιών για δυνατότητα παρέμβασης στα μέσα 
μαζικής ενημέρωσης των χωρών υποδοχής σε θέματα που αφορούν 
τους Απόδημους Έλληνες, στα πλαίσια διακρατικών συμφωνιών. 

- Η μέριμνα, σε συνεργασία με άλλους φορείς, για την ενημέρωση 
των Ελλήνων του εξωτερικού σχετικά με την Ελληνική πραγματικό¬ 
τητα και σε κάθε θέμα γενικά που ενδιαφέρει την Ελλάδα, καθώς και 
για την ενημέρωση του Ελληνικού κοινού σχετικά με τη ζωή και τη δρα- 

ατηριότητα του Ελληνισμού στο εξωτερικό. 

- Ο προγραμματισμός και ο συντονισμός των δραστηριοτήτων των 
κρατικών μέσων μαζικής επικοινωνίας σε θέματα Απόδημου Ελληνι¬ 
σμού και συνεργασία με το Γραφείο Τύπου για την προβολή των θεμά¬ 
των των Αποδήμων. 

γ. Τμήμα Διεθνούς Συνεργασίας Διεθνών Οργανισμούν, Κληρονο¬ 
μιών και Δωρεών Αποδήμων. 

Οι αρμοδιότητες του Τμήματος Διεθνούς Συνεργασίας, Διεθνών Ορ¬ 
γανισμών. κληρονομιών και Δωρεών Αποδήμων είναι: 

- Η μέριμνα για την εκπροσώπηση της Ελλάδας σε διεθνή συνέδρια, 
συνδιασκέψεις και συναφείς επιστημονικές εκδηλώσεις σε θέματα μετα¬ 
νάστευσης. 

- Η οργάνωση στο εξωτερικό και εσωτερικό διεθνών συνεδρίων για 
θέματα μετανάστευσης. 

- Η μελέτη και η συμμετοχή στην προπαρασκευή, κατάρτιση και 
αναθεώρηση των Διεθνών Συμβάσεων, καθώς και η μέριμνα για την τή¬ 
ρηση της διαδικασίας εφαρμογής και κύρωσης αυτών. 

- Η μέριμνα για την εφαρμογή της μεταναστευτικής νομοθεσίας στις 
χώρες υποδοχής. 

- Η παρακολούθηση και η αντιμετώπιση των νομικών θεμάτων που 
αφορούν τον Απόδημο Ελληνισμό και απορρέουν από τη συνεργασία της 
Ελλάδας με τον ΟΗΕ, την ΕΟΚ, το Συμβούλιο της Ευρώπης, το Διε¬ 
θνές Γραφείο Εργασίας και με τους λοιπούς διεθνείς οργανισμούς και 
υπηρεσίες, καθώς και οργανισμούς του εξωτερικού. Κατάρτιση προ¬ 
γραμμάτων σε συνεργασία με Διεθνείς οργανισμούς. 

- Η μέριμνα για εξασφάλιση των αναγκαίων μέσων που θα διατη¬ 
ρούν μια συνεχή επαφή με τις εξελίξεις, τα προγράμματα και τα μέτρα 
οικονομικής συνεργασίας με την ΕΟΚ προκειμένου να υπάρχει άμεση 
ανταπόκριση και συμμετοχή της Γ.Γ.Α.Ε. 

- Η μέριμνα για την ενσωμάτωση στην περιουσία του Ελληνικού Δη¬ 
μοσίου και για τη διαχείριση των εθνικών και λοιπών κληροδοτημάτων, 
δωρεών και εισφορών υπέρ του Δημοσίου που καταλείπουν απόδημοι 
Έλληνες, σύμφωνα με τις σχετικές διατάξεις. 

- Η επιμέλεια των κληρονομιών των απόδημων Ελλήνων που απο- 
βιούν στο εξωτερικά. 

- Η διάθεση των προσόδων περιουσιών που ανήκουν στις Ελληνικές 
Κοινότητες, συλλόγους, σωματεία, φιλανθρωπικά, εκπαιδευτικά και 
κάθε είδους κοινοφελή ιδρύματα στο εξωτερικό, που έπαψαν να υπάρ¬ 
χουν, σύμφωνα με τις ισχύουσες σχετικές διατάξεις. 

δ. Τμήμα Εκκλησιαστικών Θεμάτων 

- Η μέριμνα για τη σύσφιξη δεσμών και στενών σχέσεων της Ελλά¬ 
δας με τις εκκλησίες των απόδημων Ελλήνων στο εξωτερικό. 

- Η μέριμνα για τους Απόδημους Έλληνες κληρικούς. 

- Η μέριμνα για την παροχή κάθε δυνατής βοήθειας των Ελληνικών 
Εκκλησιών του εξωτερικού στους απόδημους Έλληνες. 

- Η μέριμνα για τις σχέσεις των απόδημων και των οργανώσεών 
τους με τις Ελληνικές εκκλησίες του εξωτερικού και τα Εκκλησιαστικά 
Κέντρα και Ιδρύματα με σκοπό την προώθηση των κοινών συμφερόντων 
και των εθνικών θεμάτων. 

Άρθρο 4 

ΔΙΕΥΘΥΝΣΗ ΕΚΠΑΙΔΕΥΤΙΚΩΝ - ΠΟΛΙΤΙΣΤΙΚΩΝ ΘΕΜΑΤΩΝ 

1. Τη διεύθυνση Εκπαιδευτικών - Πολιτιστικών θεμάτων συγκρο¬ 
τούν τα ακόλουθα τμήματα: 

α) Τμήμα Εκπαιδευτικών θεμάτων 

β) Τμήμα Πολιτιστικών θεμάτων 

γ) Τμήμα Φιλοξενίας 

Οι αρμοδιότητες των τμημάτων της Διεύθυνσης Εκπαιδευτικών - 
Πολιτιστικών θεμάτων είναι οι ακόλουθες: 

α) Τμήμα Εκπαιδευτικών θεμάτων 

- Η σε συνεργασία με το ΥΠΕΠΘ ίδρυση, αναγνώρριση, συγχώ¬ 
νευση, κατάργηση, οργάνωση, λειτουργία, οικονομική ενίσχυση, επο¬ 
πτβία και στελέχωση σχολείων στο εσωτερικό και εξωτερικό και λοιπών 
εκπαιδευτικών ιδρυμάτων. 

- Η σε συνεργασία με το ΥΠΕΠΘ επιμόρφωση των εκπαιδευτικών 
λειτουργών που διορίζονται σε σχολεία του εσωτερικού και εξωτερικού. 

- Η κατάρτιση και εφαρμογή προγραμμάτων σπουδών για την εκ¬ 
παίδευση των παιδιών των απόδημων και παλιννοστούντων Ελλήνων. 

- Η μέριμνα για την έκδοση διδακτικών βιβλίων προσαρμοσμένων 
στις ανάγκες των αποδήμων και για τον εφοδιασμό των σχολείων και 
λοιπών εκπαιδευτικών ιδρυμάτων. 


- Η μέριμνα για την παραγωγή και τον εφοδιασμό των σχολείων με 
το κατάλληλο εποπτικά εκπαιδευτικό υλικό. 

- Η σύναψη σε συνεργασία με τους συναρμόόιους φορείς διμερών και 
πολυμερών συμβάσεων σε θέματα εκπαιδευτικής πολιτικής των χώρων 
υποδοχής και των διεθνών οργανισμών. 

- Η παρακολούθηση της εκπαιδευτικής πολιτικής των χωρών υπο¬ 
δοχής προς τους απόδημους και η εισήγηση μέτρων, σε συνεργασία με 
τους μαζικούς φορείς, για τη βελτίωσή της. 

- Η μέριμνα για τη χορήγηση εκπαιδευτικών υποτροφιών στους 
Απόδημους. 

- Η εισήγηση μέτρων για την εισαγωγή στα Ελληνικά Πανεπιστήμια 
των παιδιών των απόδημων. 

- Η μέριμνα, σε συνεργασία με τις αρμόδιες υπηρεσίες, για τη διευκό¬ 
λυνση των Ελλήνων που σπουδάζουν σε Εκπαιδευτικά Ιδρύματα του 
εξωτερικού και η εισήγηση σχετικών μέτρων. 

Η μέριμνα για ευαισθητοποίηση του Ελληνικού Εκπαιδευτικού συ¬ 
στήματος, με κατάλληλα προγράμματα σπουδών, στα θέματα της Ελ¬ 
ληνικής Μετανάστευσης. 

β) Τμήμα Πολιτιστικών θεμάτων 

- Η οργάνωση Ελληνικών πολιτιστικών, μορφωτικών και ψυχαγω¬ 
γικών προγραμμάτων και εκθέσεων για τον Απόδημο Ελληνισμό και η 
συνεργασία με αρμόδιους φορείς άλλων κρατών που κατοικούν Έλληνες 
για την προβολή τους. 

- Η ηθική και υλική ενίσχυση των οργανωτικών πολιτιστικών πρω¬ 
τοβουλιών των απόδημων Ελλήνων. 

- Η μέριμνα για την παροχή υποτροφιών και επιχορηγήσεων στους 
απόδημους για την ανάπτυξη και καλλιέργεια των καλλιτεχνικών κλί- 
σεών τους και την προβολή του έργου τους. 

- Η μέριμνα για την προώθηση προγραμμάτων πολιτιστικών ανταλ¬ 
λαγών μεταξύ της Ελλάδας και των χωρών υποδοχής. 

- Η μέριμνα για την ανταλλαγή πολιτιστικών προγραμμάτων απο¬ 
δήμων μεταξύ των χωρών υποδοχής. 

- Η εισήγηση μέτρων σε συνεργασία με τους μαζικούς φορείς των 
αποδήμων για την υποστήριξη πολιτιστικών εκδηλώσεων από τις χώ¬ 
ρες υποδοχής και τους Διεθνείς Οργανισμούς. 

- Η οργάνωση αθλητικών εκδηλώσεων για τους απόδημους Έλλη¬ 
νες στο εσωτερικό και εξωτερικό. 

- Η μέριμνα και η ηθική και υλική ενίσχυση για την ίδρυση, λειτουρ¬ 
γία, στελέχωση, εποπτεία Πολιτιστικών και Επιμορφωτικών Κέντρων 
στις χώρες υποδοχής καθώς και η μέριμνα για την κατάρτιση των προ¬ 
γραμμάτων τους. 

- Η οργάνωση συνεδρίων στο εξωτερικό και στο εσωτερικό για πολι¬ 
τιστικά θέματα και η συμμετοχή σε τέτοια συνέδρια που οργανώνονται 
από άλλους φορείς και έχουν σχέση με τον Απόδημο Ελληνισμό. 

- Η μέριμνα για την επικοινωνία των απόδημων Ελλήνων με τα εκ¬ 
παιδευτικά, ερευνητικά και πνευματικά ιδρύματα και οργανώσεις της 
Ελλάδας. 

- Η μέριμνα για τη βελτίωση των Ελληνικών πολιτιστικών προ¬ 
γραμμάτων των μέσων μαζικής ενημέρωσης στις χώρες υποδοχής. 

- Η δημιουργία Ελληνικών Βιβλιοθηκών για τους Έλληνες του εξω¬ 
τερικού, σε συνεργασία με συναρμόδιους κρατικούς φορείς και μαζικούς 
φορείς των απόδημων. 

- Η μέριμνα για την ίδρυση, οργάνωση, λειτουργία και εποπτεία των 
ελεύθερων Ανοιχτών Πανεπιστημίων και συναφών επιμορφωτικών προ¬ 
γραμμάτων στο εξωτερικό. 

- Η μέριμνα, σε συνεργασία με τους συναρμόδιους φορείς, για την 
προώθηση των Ελληνικών Σπουδών στα Ανώτατα Εκπαιδευτικά Ιδρύ¬ 
ματα των χωρών υποδοχής. 

γ) Τμήμα Φιλοξενίας 

- Η οργάνωση επισκέψεων των απόδημων Ελλήνων και των οικογε¬ 
νειών τους στην Ελλάδα. 

- Η φιλοξενία των απόδημων Ελλήνων και η ξενάγησή τους. 

- Η συνόδευση, η υποδοχή και η παροχή κάθε δυνατής ηθικής και 
υλικής βοήθειας στους φιλοξενούμενους απόδημους Έλληνες. 

- Η ίδρυση κατασκηνώσεων και ειδικών ξενώνων για τη φιλοξενία 
των απόδημων και των υπαλλήλων της Γ.Γ.Α.Ε. 

- Η εξεύρεση κατάλληλου προσωπικού για τη στελέχωση των κατα¬ 
σκηνώσεων και των ξενώνων. 

- Η παρακολούθηση και ο έλεγχος για τη σωστή και εύρυθμη λει¬ 
τουργία των κατασκηνώσεων και των ξενώνων. 

- Η κατάρτιση προγραμμάτων για τη ψυχαγωγία των απόδημων 
Ελλήνων που φιλοξενούνται στην πατρίδα. 

- Η οργάνωση επιμορφωτικών προγραμμάτων σε θέματα πολιτιστι¬ 
κής κληρονομιάς. Ελληνικής γλώσσας και γενικότερου ενδιαφέροντος 
για τους φιλοξενούμενος απόδημους Έλληνες, με σκοπό τη σύαφιςη των 
δεσμών και τη διατήρηση της ταυτότητάς τους. 

- Η κατάρτιση προγραμμάτων φιλοξενίας με τους οργανισμούς Το¬ 
πικής Αυτοδιοίκησης. 

Άρθρο 5 

ΔΙΕΥΘΥΝΣΗ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ 

1. Τη Διεύθυνση Οικονομικής και Κοινωνικής Πολιτικής συγκροτούν 
τα ακόλουθα τμήματα: 

α) Τμήμα Οικονομικής Συνεργασίας 

β) Τμήμα Κοινωνικής Συμπαράστασης Απόδημων και Παλιννοατού- 
ντων 

γ) Τμήμα Κοινωνικής Ασφάλισης και Πρόνοιας 

2. Οι αρμοδιότητες των τμημάτων της Διεύθυνσης Οικονομικής και 
Κοινωνικής Πολιτικής είναι οι ακόλουθες: 

α) Τμήμα Οικονομικής Συνεργασίας 

- Η μελέτη και η κατάρτιση προγραμμάτων για την προώθηση της 
οικονομικής δραστηριότητας των απόδημων και παλιννοστούντων Ελ¬ 
λήνων και σε συνεργασία με τους συναρμόδιους φορείς η παρακολού¬ 
θηση της δραστηριότητας αυτής, στα πλαίσια του προγράμματος κοι¬ 
νωνικής και οικονομικής ανάπτυξης. 

- Η μέριμνα για την προσέλκυση και παραγωγική αξιοποίηση του 
μεταναστευτικού συναλλάγματος. 

- Η μέριμνα για την προώθηση των Ελληνικών προϊόντων και του 
τουρισμού στο εξωτερικό σε συνεργασία με τους φορείς των αποδήμων. 

- Η μέριμνα για την προώθηση συνεταιριστικών πρωτοβουλιών των 
παλιννοστούντων σε παραγωγικούς κλάδους της οικονομίας. 

- Η μέριμνα, σε συνεργασία με τους συναρμόδιους φορείς, για τη σύ¬ 
ναψη διακρατικών συμφωνιών με σκοπό την προώθηση της οικονομικής 
δραστηριότητας των αποδήμων και παλιννοστούντων. 

β) Τμήμα Κοινωνικής Συμπαράστασης Αποδήμων και Παλιννοστού- 
ντων 

- Η παροχή ηθικής και υλικής συνδρομής για την αποτελεσματική 
αντιμετώπιση των ατομικών, οικογενειακών και κοινωνικών γενικά 
προβλημάτων των απόδημων και παλιννοστούντων Ελλήνων. 

- Η μέριμνα για την προστασία των απόδημων Ελλήνων από διακρί¬ 
σεις και προκαταλήψεις που εμποδίζουν την κοινωνική τους ανάπτυξη. 

- Η μέριμνα για τη λήψη και εφαρμογή μέτρων που αφορούν την 
ομαλή κοινωνική επανένταξη των απόδημων Ελλήνων που επαναπα- 
τρίζονται. 

- Η μέριμνα για την επικοινωνία και την ανάπτυξη συνεργασίας με¬ 
ταξύ των φορέων των απόδημων Ελλήνων με ανάλογους φορείς άλλων 
εθνικοτήτων στις χώρες υποδοχής. 

- Η μέριμνα, σε συνεργασία με τους συναρμόδιους φορείς, για τη 
λήψη μέτρων που αφορούν τη στρατολογική κατάσταση των αποδήμων. 

- Η μέριμνα, σε συνεργασία με τους συναρμόδιους φορείς, για τη ρύθ¬ 
μιση θεμάτων ιθαγένειας και υπηκοότητας. 

- Η μέριμνα για τη λήψη και εφαρμογή μέτρων που αφορούν την 
ομαλή επανένταξη των απόδημων Ελλήνων σε περιπτώσεις αναγκαστι¬ 
κής μαζικής παλιννόστησης. 

- Η μέριμνα για την εξασφάλιση ευνοϊκών όρων εργασίας των εργα¬ 
ζομένων στην αλλοδαπή Ελλήνων. 

- Η σύναψη, σε συνεργασία με τους συναρμόδιους φορείς, διμερών 
και πολυμερών συμβάσεων και η μέριμνα για την ορθή, εφαρμογή των 
υφιστάμενων για εργασιακά θέματα και απασχόληση. 

- Η ηθική και υλική συνδρομή για την υλοποίηση των στόχων και 
των προγραμμάτων των συλλόγων των παλιννοστούντων και επαναπα- 
τρισθέντων Ελλήνων. 

- Η συστηματική ενημέρωση των απόδημων για τις δυνατότητες 
σπουδών και εύρεσης εργασίας στην Ελλάδα. 

- Η μέριμνα για τη λήψη και εφαρμογή μέτρων που αφορούν την 
επαγγελματική αποκατάσταση των απόδημων Ελλήνων που επαναπα- 
τρίζονται. 

- Η πληροφόρηση των αποδήμων και παλιννοστούντων για τις συν¬ 
θήκες και ευκαιρίες απασχόλησής τους στο εξωτερικά και την Ελλάδα. 

γ) Τμήμα Κοινωνικής Ασφάλισης και Πρόνοιας 

- Η λήψη μέτρων, σε συνεργασία με τους συναρμόδιους φορείς, για 
θέματα Κοινωνικής Ασφάλισης αποδήμων και παλιννοστούντων. 

- Η λήψη μέτρων, σε συνεργασία με τους συναρμόδιους φορείς, σε θέ¬ 


ματα υγείας και πρόνοιας αποδήμων και παλιννοστούντων. 

- Η μέριμνα, σε αυνεραγσία με τους συναρμόδιους φορείς, για τη στε¬ 
γαστική αποκατάσταση και γενικότερα τη βελτίωση των συνθηκών δια¬ 
βίωσης των απόδημων και παλιννοστούντων. 

- Η σύναψη, σε συνεργασία με τους συναρμόδιους φορείς, διακρατι¬ 
κών συμφωνιών σε θέματα κοινωνικής ασφάλισης, υγείας και πρόνοιας 
των αποδήμων και παλιννοστούντων. 

Άρθρο 6 

ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ, 

ΑΝΑΠΤΥΞΗΣ ΚΑΙ ΜΕΛΕΤΩΝ 

1. Τη Διεύθυνση Προγραμματισμού, Ανάπτυξης και Μελετών συ¬ 
γκροτούν τα ακόλουθα Τμήματα: 

α) Τμήμα Ερευνών και Μελετών 

β) Τμήμα Οργάνωσης, Προγραμματισμού, Παραγωγικότητας και 
Βελτίωσης Σχέσεων Διοίκησης - Πολιτών. 

2. Οι αρμοδιότητες των Τμημάτων της Διεύθυνσης αυτής είναι οι 
ακόλουθες: 

α) Τμήμα Ερευνών και Μελετών 

- Η διεξαγωγή και η ανάθεση ερευνών και μελετών για θέματα 
ΓΓΑΕ. 

- Η μέριμνα, η αξιολόγηση και η πρόταση για χρηματοδότηση μελε¬ 
τών καί ερευνών που υποβάλλονται στη ΓΓΑΕ με θέματα αποδημίας 
και παλιννόστησης. 

- Η παρακολούθηση διακρατικών ή πολυμερών προγραμμάτων 
έρευνας στα οποία εμπλέκεται η ΓΓΑΕ. 

- Η συγκέντρωση και αξιοποίηση υπαρχουσών σχετικών ερευνών 
για την σωστότερη χάραξη της πολιτικής μετανάστευσης και παλιννό- 
στησης. 

- Η επικοινωνία και οι επαφές με ανάλογα ερευνητικά κέντρα σε άλ¬ 
λες χώρες καθώς και με διεθνείς οργανισμούς για χρηματοδότηση σχε¬ 
τικών ερευνών. 

- Η μελέτη της ιστορίας και εξέλιξης της Ελληνικής διασποράς κα¬ 
θώς και η συγκέντρωση και η παρακολούθηση της σχετικής βιβλιογρα¬ 
φίας. 

β) Τμήμα Οργάνωσης, Προγραμματισμού, Παραγωγικότητας και 
Βελτίωσης Σχέσεων Διοίκησης - Πολιτών. 

- Η μέριμνα για τη σχεδίαση του γενικού πλαισίου προγραμματικής 
δράσης στον τομέα δραστηριότητας της ΓΓΑΕ, τον προγραμματικό συ¬ 
ντονισμό των επιμέρους υπηρεσιακών μονάδων με σκοπό την ενότητα 
και ταχύτητα εφαρμογής των προγραμμάτων, καθώς και τη μέριμνα 
για την οργάνωση και στελέχωση των υπηρεσιών της. 

- Η μέριμνα για την κατάρτιση σχεδίων προγραμμάτων των τομέων 
δραστηριότητας της Υπηρεσίας, με καθορισμό στόχων και προτεραιοτή¬ 
των και εξειδίκευση των μέτρων, με βάση τις προτάσεις των αρμόδιων 
οργανωτικών μονάδων, καθώς και η μέριμνα της έγκρισης αυτών. 

- Η παρακολούθηση της πορείας εκτέλεσης των προγραμμάτων και 
η επισήμανση τυχόν δυσχερειών ή αποκλίσεων κατά την εκτέλεσή του 
με βάση περιοδικές εκθέσεις προόδου εργασίας, που καταρτίζουν οι αρ¬ 
μόδιες υπηρεσίες. 

- Η υποβολή τακτικών εκθέσεων για την πρόοδο του προγράμματος 
γενικά και των επί μέρους εξειδικευμένων μέτρων. 

- Η μέριμνα για τη σύγκλιση συντονιστικών συσκέψεων προϊσταμέ¬ 
νων υπηρεσιακών μονάδων, προκειμένου να εξετάζονται θέματα προ¬ 
γραμματισμού και πορείας εκτέλεσης των προγραμμάτων, καθώς και 
θέματα κοινού ή γενικότερου ενδιαφέροντος. 

- Η μέριμνα για την οργάνωση των υπηρεσιών της ΓΓΑΕ, σε συνερ¬ 
γασία με τις αρμόδιες υπηρεσιακές μονάδες. 

- Η εκτίμηση των αναγκών σε θέσεις προσωπικού και η επεξεργασία 
στοιχείων για την αριθμητική σύνθεση και τις αριθμητικές μεταβολές 
του προσωπικού της, καθώς και η πρόβλεψη της αριθμητικής εξέλιξης 
του προσωπικού. 

- Η μέριμνα για τη διακρίβωση των αναγκών εκπαίδευσης του προ¬ 
σωπικού της ΓΓΑΕ σε συνεργασία με τους αρμόδιους φορείς. 

- Η μελέτη, υπόδειξη και παρακολούθηση εφαρμογής μέτρων για 
την απλούστευση γραφειοκρατικών τύπων και διαδικασιών. 

- Η μελέτη και εισήγηση μέτρων για την καθιέρωση προσφορότερων 
μεθόδων εργασίας για την ταχύτερη διεκπεραίωση των διοικητικών 
ενεργειών. 

- Η μέριμνα για την ανάπτυξη και εφαρμογή από τις κατ’ αντικεί¬ 
μενο αρμόδιες υπηρεσίες σύγχρονων τεχνικών μεθόδων (όπως π.χ. μέ- 

τρηση εργασίας. επιχειρτ|σιακή έρευνα, ανάλυατ| κόστους - ωφέλειας, 
εργονομία, κ.λπ.) για την αύξηση της παραγωγικότητας. 

- 11 εισήγηση μέτρων για την βελτίωση των συνθηκών εργασίας. 

- II παρακολούθηση των τεχνολογικών εξελίξεων στον τομέα της 
μηχανοργάνωσης - πλην του υλικού αυτόματης επεξεργασίας στοιχείων 
- έρευνα της αγοράς και τήρηση στοιχείων για τις τεχνικές προδιαγρα¬ 
φές και τις δυνατότητες των μηχανημάτων γοαφείου και εισήγηση για 
τον εκσυγχρονισμό του μηχανικού εξοπλισμ 

- II μέριμνα για την εκκαθάριση και μικροφωτογράφιση των αρ¬ 
χείων των υπηρεσιών της Γενικής Γραμματείας. 

- Η μέριμνα για την έκδοση και διάθεση ενημερωτικών φυλλαδίων 
και οδηγιών σχετικά με θέματα αρμοδιότητας της Γενικής Γραμμα¬ 
τείας. 

- Η μέριμνα για την απλούστευση της διατύπωσης των εγγράφων 
προς τους πολίτες. 

- Η μέριμνα για τη λειτουργία τηλεφωνικού κέντρου παροχής πλη¬ 
ροφοριών προς τους πολίτες για θέματα αρμοδιότητας της Γενικής 
Γραμματείας ή τη σύνδεση με το Κέντρο Διοικητικών Πληροφο¬ 
ριών. 

Άρθρο 7 

ΔΙΕΥΘΥΝΣΗ ΔΙΟΙΚΗΤΙΚΟΤ - ΟΙΚΟΝΟΜΙΚΟΥ 

1. Τη Διεύθυνση Διοικητικού - Οικονομικού συγκροτούν τα ακόλουθα 
τμήματα: 

α) Τμήμα Διοικητικού 
β) Τμήμα Οικονομικού 
γ) Τμήμα Γραμματείας 

δ) Τμήμα Αναπαραγωγής και Διάθεσης υλικού 
ε) Τμήμα Βιβλιοθήκης 

2. Οι αρμοδιότητες των Τμημάτων της Διεύθυνσης Διοικητικού - Οι¬ 
κονομικού είναι οι ακόλουθες: 

α) Τμήμα Διοικητικού 

- Ο χειρισμός όλων των θεμάτων υπηρεσιακής κατάστασης προσω¬ 
πικού. 

- Η επεξεργασία στοιχείων για την αριθμητική σύνθεση και τις αριθ¬ 
μητικές μεταβολές του προσωπικού. Η πρόβλεψη της αριθμητικής εξέ¬ 
λιξης του προσωπικού. 

Η μέριμνα για τη διακρίβωση των αναγκών εκπαίδευσης του 
προσωπικού, σε συνεργασία με το ΕΚΔΔ. 

- Η μέριμνα για την κατάρτιση και εφαρμογή προγραμμάτων εκαπί- 
δευσης προσωπικού στο εσωτερικό και εξωτερικό, στα πλαίσια της ισχύ- 
ουσας κάθε φορά σχετικής νομοθεσίας. 

- Η μέριμνα για την αξιοποίηυαη των μετεκπαιδευθέντων. 
β) Τμήμα Οικονομικού. 

- Η μέριμνα για την κατάρτιση και τροποποίηση του προϋπολογι¬ 
σμού καθώς και του προγράμματος δημοσίων επενδύσεων και την εκτέ¬ 
λεση αυτών. 

- Η διαχείριση κάθε δαπάνης, καθώς και η εκκαθάριση αποδοχών 
και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλικού, εφοδίου 
ή άλλου περιουσιακού στοιχείου. 

- II μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, εγκαταστάσεων και μηχανημάτων κλπ.). 

- II μέριμνα για την εκποίηση κάθε περιουσιακού στοιχείου. 

- II μέριμνα για την στέγαση της Υπηρεσίας. 

- II μέριμνα για τη διαχείριση υλικού της Υπηρεσίας, 
γ) Τμήμα Γραμματείας. 

- 11 διακίνηση της αλληλογραφίας και η δακτυλογράφηση των εγ¬ 
γράφων. 

- Η μέριμνα για την παραλαβή από το Εθνικό Τυπογραφείο των 
ΦΕΚ ή άλλων εντύπων και διανομή τους στις αρμόδιες υπηρεσίες. 

- II βεβαίωση από τον προϊστάμενο της Γραμματείας ή το νόμιμο 
αναπληρωτή του. της ακρίβειας αντιγράφων, φωτοαντιγράφων, φωτο¬ 
γραφιών ή φωτοτυπιών οποιωνδήποτε εγγράφων και γενικά δικαιολο- 
γητικών, ύστερα από αντιπαραβολή τους με το επιδεικνυόμενο σχετικό 
πρωτότυπο ή ακριβές αντίγραφο. 

- 11 μέριμνα για τη βεβαίωση του γνήσιου της υπογραφής του προ¬ 
σωπικού και των πολιτών. 


- 11 μέριμνα για τη φύλαξη και τον καθαρισμό του καταστήματος της 
υπηρεσίας. 

- 11 μέριμνα για τη λειτουργία του τηλεφωνικού κέντρου, των τηλε¬ 
τύπων και λοιπών μέσων επικοινωνίας. 

- Η μέριμνα για την κίνηση των οχημάτων. 

δ) Τμήμα Παραγωγής και διάθεσης Υλικού. 

- Η αναπαραγωγή οιουδήποτε πληροφοριακού υλικού κατάλληλου 
για την προώθηση των σκοπών της Γ.Γ.Α.Ε.. όπως επίσης φυλλαδίων, 
μελετών, βιβλίων, εκλαϊκευμένων εντύπων, κ.α. 

- Η αναπαραγωγή οπτικοακουστικού υλικού κατάλληλου για την 
σφαιρική ενημέρωση των αποδήμων σε θέματα που αφορούν τόσο την 
Ελληνική πραγματικότητα όσο και την πραγματικότητα των χωρών 
υποδοχής. 

- Η παραγωγή και διάθεση διαφανειών, κασσετιήν και οιουδήποτε 
άλλου συναφούς υλικού κατάλληλου για την ενημέρωση των αποδήμων. 

- Η παρακολούθηση των νέων τυπογραφικών και τεχνικών μεθόδων 
με στόχο την επίτευξη της μεγαλύτερης δυνατής σύμπτωσης μορφωτι¬ 
κών περιεχομένων και μορφής στις εκδόσεις. 

ε) Τμήμα Βιβλιοθήκης. 

- Η μέριμνα για τη λειτουργία και τον εμπλουτισμό της βιβλιοθήκης 
με βιβλία, περιοδικά, εφημερίδες και λοιπό έντυπο υλικό, που αναφέρε- 
ται σε θέματα ΓΓΑΕ. Η εξυπηρέτηση του προσωπικού της ΓΓΑΕ, κα¬ 
θώς και κάθε ενδιαφερομένου ερευνητή με την εξεύρεση και διάθεση ή το 
δανεισμό βιβλίων και λοιπών εντύπων. 

- Η σύνταξη βιβλιογραφικών δελτίων και παροχή βιβλιογραφικών 
πληροφοριών στους ενδιαφερομένους, καθώς και η τήρηση πλήρους κα¬ 
ταλόγου των αποκτημάτων της βιβλιοθήκης και η συνεχής ενημέρωσή 
του. 

- Η οργάνωση και λειτουργία ειδικής συλλογής τεκμηρίωσης σε θέ¬ 
ματα αποδήμων και η μέριμνα διοχέτευσης των διαθέσιμων πληροφο¬ 
ριών. στις αρμόδιες υπηρεσιακές μονάδες της ΓΓΑΕ. 

- Η σύνταξη κανονισμού λειτουργίας της Βιβλιοθήκης. 

- Η συνεργασία με άλλες βιβλιοθήκες, που λειτουργούν στο εσωτε¬ 
ρικό και εξωτερικό. 

- Η εξασφάλιση της δυνατότητας φωτοαντιγραφής υλικού της βι¬ 
βλιοθήκης στο χώρο της από τους ενδιαφερομένους. 

Άρθρο 8 

ΤΜΗΜΑ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ ΣΤΟΙΧΕΙΩΝ 

Οι αρμοδιότητες του Τμήματος Ηλεκτρονικής Επεξεργασίας στοι¬ 
χείων είναι οι ακόλουθες: 

- Η πλήρης κάλυψη των μηχανογραφικών αναγκών της Γενικής 
Γραμματείας από πλευράς ανάλυσης, σχεδίασης, προγραμματισμού, 
τεκμηρίωσης, υλοποίησης των εφαρμογών του και σύνταξης ειδικών τε¬ 
χνικών μελετών και μελετών σκοπιμότητας. 

- Η παροχή υποστήριξης για την κάλυψη αναγκών σε εξειδικευμέ- 
νους τομείς της πληροφορικής (βάσεις πληροφοριών, επικοινωνίας, 
υλικό - ΗΑΚΟΨΑΚΕ. λογικά - 50ΓΤΆΆΚΕ, κλπ.). 

- Η μέριμνα για την καλή λειτουργία, εκμετάλλευση και συντήρηση 
του εξοπλισμού, η προετοιμασία δεδομένων, ο έλεγχος εισόδου - εξόδου 
και η ασφάλεια του όλου συστήματος. 

Η λειτουργία του τμήματος Μηχανογράφησης στα πλαίσια των υπη¬ 
ρεσιών Απόδημου Ελληνισμού θα συνεχιστεί μέχρι την ένταξή της στην 
Κεντρική Υπηρεσία Μηχανογράφησης των υπηρεσιών του Υπουργείου 
Πολιτισμού, όταν αυτή συσταθεί. 

Άρθρο 9 

ΤΜΗΜΑ ΝΟΜΟΘΕΤΙΚΟΥ ΣΥΝΤΟΝΙΣΜΟΥ 

Οι αρμοδιότητες του Τμήματος Νομοθετικού Συντονισμού είναι: 

- Η μέριμνα για το συντονισμό της νομοθετικής δραστηριότητας της 
ΓΓΑΕ. 

- Η μέριμνα για την τήρηση της προβλεπόμενης διαδικασίας και πα- 
ροχή σχετικών οδηγιών νομοτεχνικής φύσης για την επεξεργασία, ψή¬ 
φιση. έκδοση και δημοσίευση των νόμων και διαταγμάτων, καθώς και 
των κανονιστικού περιεχομένου πράξεων, αρμοδιότητας της ΓΓΑΕ. 

- 11 διαρκής ενημέρωση των υπηρεσιών της Γ.Γ.Α.Ε. επί των δημο- 
σιευομένων στην Εφημερίδα της Κυβερνήσεως νόμων και κανονιστικών 
εν γένει πράξεων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


/•ΜΙ 


- Ο συντονισμός των ενεργειών για την απάντηση, από τις αρμόδιες 
υπηρεσιακές μονάδες, σε αναφορές και ερωτήσεις βουλευτών, για θέ¬ 
ματα αρμοδιότητας της ΓΓΑΕ. 

Αρθρο 10 

ΓΡΑΦΕΙΟ ΤΕΧΝΙΚΗΣ ΥΠΟΔΟΜΗΣ 

Οι αρμοδιότητες του Γραφείου Τεχνικής Υποδομής είναι οι ακόλου- 
θες: 

- Η Εισήγηση της σκοπιμότητας από τεχνικοοικονομική άποψη για 
μελέτες και έργα. 

- Η Εισήγηση του τεχνικού, χρονικού και οικονομικού προγραμματι¬ 
σμού για μελέτες και έργα. 

- Η Εισήγηση μεταβίβασης πιστώσεων για την πραγματοποίηση 
του προγράμματος των μελετών και έργων. 

- Η δυνατότητα συμμετοχής σε επιβλέψεις και παραλαβές έργων. 

- Η εισήγηση για προγραμματικές συμβάσεις δημιουργίας υλικο- 
τεχνικής υποδομής προγραμμάτων της Γ.Γ.Α.Ε. 

- Η εκπόνηση, ανάθεση και επίβλεψη αρχιτεκτονικών, στατικών και 
ηλεκτρομηχανολσγικών μελετών κατασκευή κτιρίων που εντάσσονται 
σε προγράμματα της Γ.Γ.Α.Ε. 

- Η κατάρτιση κτιριολογικών προγραμμάτων, προδιαγραφών εξο¬ 
πλισμού κτιρίων και προδιαγραφών και οδηγιών για μελέτες και έργα. 

- Η τήρηση πλήρους αρχείου προόδου μελετών και έργων και η επε¬ 
ξεργασία στατιστικών τεχνικοοικονομικών στοιχείων. 

- Η Συνεργασία και επαφή με φορείς του εσωτερικού και εξωτερικού 
για θέματα αρμοδιότητας του τμήματος. 

Άρθρο 11 

ΓΡΑΦΕΙΟ ΤΤΠΟΤ ΚΑΙ ΔΗΜΟΣΙΩΝ ΣΧΕΣΕΩΝ 

Στη Γενική Γραμματεία Απόδημου Ελληνισμού συνιστάται Γραφείο 
Τύπου και Δημοσίων Σχέσεων σύμφωνα με τις διατάξεις του άρθρου 8 
του ν. 1288/1982, ασκεί δε τις ακόλουθες αρμοδιότητες: 

- Η παρακολούθηση των μέσων επικοινωνίας (εφημερίδες - ράδιο - 
τηλεόραση) εσωτερικού - εξωτερικού, που αναφέρεται σε θέματα αρμο¬ 
διότητας της Γενικής Γραμματείας Απόδημου Ελληνισμού. 

- Η καθημερινή ενημέρωση του Γενικού Γραμματέα για θέματα 
απόδημου Ελληνισμού και η σύνταξη κειμένων, αν αυτό απαιτείται. 

- Η επικοινωνία της Γ.Γ.Α.Ε. με τη Γενική Γραμματεία Τύπου και 
Πληροφοριών και με εκπροσώπους των μέσων επικοινωνίας γενικά, κα¬ 
θώς και η καλλιέργεια στενών σχέσεων μ’ αυτούς. 

- Η ενημέρωση του κοινού σε θέματα γενικού ενδιαφέροντος, που 
σχετίζονται με δραστηριότητες της Γ.Γ.Α.Ε. και η πολιτική που ακο¬ 
λουθείται γι’ αυτά. 

- Η ανάπτυξη πνεύματος συνεργασίας και επαφών με τις λοιπές δη¬ 
μόσιες υπηρεσίες και οργανισμούς, σχετικά με θέματα απόδημου Ελλη¬ 
νισμού. 

- Η κατάρτιση και εφαρμογή προγράμματος Δημοσίων Σχέσεων για 
την προβολή του έργου του τομέα της Γ ενικής Γ ραμματείας Απόδημου 
Ελληνισμού. 

- Η οργάνωση και λειτουργία αρχείου σε θέματα Απόδημου Ελληνι¬ 
σμού. 

Άρθρο 12 

ΕΠΙΤΡΟΠΕΣ - ΟΜΑΔΕΣ ΕΡΓΑΣΙΑΣ 

Για τη διευκόλυνση του έργου της Γ ενικής Γ ραμμαΤτείας Απόδημου 
Ελληνισμού συνιστώνται με απόφαση του Υπουργού Πολιτισμού, Επι¬ 
τροπές και ομάδες εργασίας για θέματα της Γ.Γ.Α.Ε. 

Η σύνθεση των ομάδων εργασίας αποτελείται από υπαλλήλους της 
Γ.Γ.Α.Ε. ή άλλων Υπηρεσιών μόνιμους ή με σύμβαση ιδιωτικού δι¬ 
καίου ή από άτομα στα οποία έχει ανατεθεί έργο ή από ιδιώτες με ειδι¬ 
κές γνώσεις στο κατά περίπτωση οιντικείμενο της ομάδας. 

Η συγκρότηση, ο τρόπος λειτουργίας ως και η αμοιβή των μελών 
τους (όπου αυτή επιβάλλεται) θα καθορίζεται με απόφαση σύμφωνα με 
τις ισχύουαες κάθε φορά διατάξεις. 

Άρθρο 13 

Σε περίπτωση συλλογικής αρμοδιότητας, σχετική απόφαση υπογρά¬ 
φεται απ’ όλους τους καθ’ ύλην αρμόδιους Υπουργούς. 


ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

ΚΕΦΑΛΑΙΟ Α' 

ΜΟΝΙΜΟΙ ΥΠΑΛΛΗΛΟΙ 

Άρθρο 14 

ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ ΚΑΙ ΚΛΑΔΟΥΣ 

I. Οι θέσεις των μόνιμων υπαλλήλων της Γενικής Γραμματείας 
Απόδημου Ελληνισμού, διακρίνονται και χατανέμονται κατά κατηγο¬ 
ρίες και κλάδους ως εξής: 

Κατηγορία Πανεπιστημιακής Εκπαίδευσης (ΠΕ). 

α) Κλάδος ΠΕ Διοικητικός- Οικονομικός. 

β) Κλάδος ΠΕ Πληροφορικής. 

γ) Κλάδος ΠΕ Μεταφραστών - Διερμηνέων. 

δ) Κλάδος ΠΕ Εκπαιδευτικών. 

ε) Κλάδος ΠΕ Κοινωνιολόγων - ψυχολόγων. 

στ) Κλάδος ΠΕ Μηχανικών. 

ζ) Κλάδος ΠΕ Ιατρών. 

Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικός - Λογιστικός, 
β) Κλάδος ΤΕ Κοινωνικής Εργασίας, 
γ) Κλάδος ΤΕ Πληροφορικής, 
δ) Κλάδος ΤΕ Βιβλιοθηκονόμων. 
ε) Κλάδος ΤΕ Τεχνολογικών Εφαρμογών. 

Κατηγορία Δευτεροβάθμιας Εκπαίδευσης (ΔΕ), 
α) Κλάδος ΔΕ Διοικητικός - Λογιστικός, 
β) Κλάδος ΔΕ Δακτυλογράφων - Στενογράφων, 
γ) Κλάδος ΔΕ Προσωπικού Η/Υ. 
δ) Κλάδος ΔΕ Τηλεφωνητών, 
ε) Κλάδος ΔΕ Τεχνικός. 

Κατηγορία Υποχρεωτικής Εκπαίδευσης (ΥΕ). 
α) Κλάδος ΥΕ Επιμελητών, 
β) Κλάδος ΥΕ Φυλάκων - Νυχτοφυλάκων, 
γ) Κλάδος ΥΕ Προσωπικού Καθαριότητας, 
δ) Κλάδος ΥΕ Εργατών. 

Άρθρο 15 

ΘΕΣΕΙΣ ΚΑΙ ΠΡΟΣΟΝΤΑ ΔΙΟΡΙΣΜΟΥ 

1. Ο αριθμός των θέσεων ως και τα προσόντα διορισμού, όπως αυτά 
προβλέπονται στις διατάξεις του Π.Δ. 194/1988 «Καθορισμός των 
προσόντων διορισμού σε θέσεις των Δημοσίων Υπηρεσιών και των 
Ν.Π.Δ.Δ.» (ΦΕΚ 84/Α/1988), κατά κατηγορία και κλάδους είναι τα 
ακόλουθα: 

Α. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ ΠΕ. 
Κλάδος ΠΕ Διοικητικός - Οικονομικός. 

Ο κλάδος ΠΕ Διοικητικός - Οικονομικός περιλαμβάνει 110 θέσεις, 
στις οποίες περιλαμβάνονται 2 θέσεις προσωρινές από μετάταξη του Ν. 
1586/86 και μία θέση από μετάταξη του Ν. 1735/87. 

Κλάδος ΠΕ Πληροφορικής. 

0 κλάδος ΠΕ Πληροφορικής πειρλαμβάνει 5 θέσεις. 

Κλάδος ΠΕ Μεταφραστών - Διερμηνέων. 

Ο κλάδος ΠΕ Μεταφραστών - Διερμηνέων περιλαμβάνει 5 θέσεις. 
Κλάδος ΠΕ Μηχανικών. 

Ο κλάδος ΠΕ Μηχανικών περιλαμβάνει 4 θέσεις. 

Κλάδος ΠΕ Εκπαιδευτικών. 

Ο κλάδος ΠΕ Εκπαιδευτικών περιλαμβάνει 10 θέσεις, από τις οποίες 
4 ειδικότητας φιλολόγου, 4 ειδικότητας παιδαγωγού και 2 ειδικότητας 
μαθηματικού. 

Κλάδος ΠΕ Κοινωνιολόγων - Ψυχολόγων. 

Ο κλάδος ΠΕ Κοινωνιολόγων - Ψυχολόγων περιλαμβάνει 10 θέσεις 
από τις οποίες 8 ειδικότητας κοινωνιολόγου και 2 ειδικότητα ψυχολό¬ 
γου. 

Προσόντα διορισμού για τις θέσεις ειδικότητας κοινωνιολόγου ορίζο¬ 
νται τα προβλεπόμενα από το Π.Δ. 194 (ΦΕΚ 84/Α/1988) «Καθορι¬ 
σμός των προσόντων διορισμού σε θέσεις των Δημοσίων Υπηρεσιών και 
των Ν.Π.Δ.Δ.» για τον κλάδο ΠΕ Διοικητικό - Οικονομικό. 

Κλάδος ΠΕ Ιατρών. 

Ο κλάδος ΠΕ Ιατρών περιλαμβάνει μία (1) θέση. 

ΉI 


I!. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ ΤΚ. 

Κλάδος ΤΚ Διοικητικός - Λογιστικός. 

Ο κλάδος ΤΚ Διοικητικός - Λογιστικός περιλαμβάνει 45 θέσεις. 

Κλάδος ΤΚ Κοινωνικής Εργασίας. 

Ο κλάδος ΤΚ Κοινωνικής Εργασίας περιλαμβάνει 17 θέσεις. 

Κλάδος 'ΓΕ Πληροφορικής. 

Ο κλάδος ΤΕ Πληροφορικής περιλαμβάνει .3 θέσεις. 

Κλάδος ΤΕ Βιβλιοθηκονόμων. 

Ο κλάδος ΤΕ Βιβλιοθηκονόμων περιλαμβάνει 3 θέσεις. 

Κλάδος ΤΕ Τεχνολογικών Εφαρμογών. 

Ο κλάδος ΤΕ Τεχνολογικών Εφαρμογών περιλαμβάνει 3 θέσεις. 
Γ. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΕ. 

Κλάδος ΔΕ Διοικητικός - Λογιστικός. 

Ο κλάδος ΔΕ Διοικητικός - Λογιστικός περιλαμβάνει 111 θέσεις. 

Κλάδος ΔΕ Δακτυλογράφων - Στενογράφων. 

Ο κλάδος ΔΕ Δακτυλογράφων - Στενογράφων περιλαμβάνει 70 θέ¬ 
σεις. 

Ο Κλάδος ΔΕ Προσωπικού Η/Υ. 

Ο κλάδος ΔΕ Προσωπικού Η/Υ περιλαμβάνει 9 θέσεις. 

Κλάδος ΔΕ Τηλεφωνητών. 

Ο κλάδος ΔΕ Τηλεφωνητών περιλαμβάνει 2 θέσεις. 

Κλάδος ΔΕ Τεχνικός. 

Ο Κλάδος ΔΕ Τεχνικός περιλαμβάνει 9 θέσεις. 

Δ. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ ΥΕ 

Κλάδος ΥΕ Επιμελητών (για εργασίες θυρωρού, συνοδού ανελκυ¬ 
στήρα, μεταφορά επίπλων, σκευών και εγγράφων, εποπτείας κτιρίου, 
χειρισμού μηχανημάτων αναπαραγωγής εγγράφων, ταξινόμησης εγ¬ 
γράφων. φύλαξης χώρων, επιστάτη, αποθηκάριου. ή βοηθού αποθηκά- 
ριου και άλλες βοηθητικές εργασίες). 

Ο κλάδος ΥΕ Επιμελητών περιλαμβάνει 16 θέσεις. 

Κλάδος ΥΕ Φυλάκων - Νυχτοφυλάκων. 

Ο κλάδος ΥΕ Φυλάκων - Νυχτοφυλάκων περιλαμβάνει 4 θέσεις. 

Κλάδος ΥΕ Προσωπικού καθαριότητας (για εργασίες καθαρισμού 
εσωτερικών και εξωτερικών χώρων, επιμέλειας κήπων και άλλες βοη¬ 
θητικές εργασίες). 

Ο κλάδος ΥΕ Προσωπικού καθαριότητας περιλαμβάνει 6 θέσεις. 

Κλάδος ΥΕ Εργατών (για εργασίες χειρωνακτικές κάθε είδους). 

Ο κλάδος ΥΕ Εργατών περιλαμβάνει 2 θέσεις. 

2. Για τους κλάδους ΠΕ Διοικητικός - Οικονομικός, ΠΕ Εκπαιδευτι¬ 
κών, ΠΕ Κοινωνιολόγων - Ψυχολόγων, ΤΕ Διοικητικός - Λογιστικός, 
ΤΕ Κοινωνικής Εργασίας, ΔΕ Διοικητικός - Λογιστικός, ορίζεται ως 
πρόσθετο προσόν η άριστη γνώση μιας ή δύο ξένων γλώσαων, όπως αγ¬ 
γλικής, γαλλικής, γερμανικής, ιταλικής ή άλλης του συστήματος των 
ενωμένων εθνών, η οποία θα καθορίζεται κάθε φορά με την προκήρυξη 
πλήρωσης κενών θέσεων. 

3. Από τις οργανικές θέσεις των κλάδων μόνιμου προσωπικού δεν 
πληρούνται ισάριθμες με τους υπηρετούντες κάθε φορά σε προσωρινές 
θέσεις (μόνιμες ή ιδιωτικού δικαίου). 


ΚΕΦΑΛΑΙΟ ΙΤ 
ΛΟΙΠΟ ΠΡΟΣΩΠΙΚΟ 

Άρθρο 16 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ 

Οι θέσεις του προσωπικού με σχέση εργασίας ιδιωτικού δικαίου αορί¬ 
στου χρόνου ορίζονται ως εξής: 

1. Τριάντα (30) θέσεις ειδικού επιστημονικού προσωπικού που διέπε- 
ται από τις διατάξεις του Ν. 993/1979 και Ν. 1476/1986. 

2. Προσόντα για την πλήρωση των θέσεων αυτών ορίζονται τα προ- 
βλεπόμενα στο άρθρο 10 παρ. 1 του Ν. 1476/1984 «Διορισμός σε μό¬ 
νιμες θέσεις του προσωπικού με σχέση εργασίας ιδιωτικού δικαίου του 
Δημοσίου, των ΝΠΔΔ, των ΟΤΑ και άλλες διατάξεις» (ΦΕΚ 136/Α/ 
84) όπως αυτά συμπληρώθηκαν με τις διατάξεις του άρθρου 26 του 
Π.Δ. 194/77 «Καθορισμός των προσόντων διορισμού σε θέσεις των 
Δημοσίων Υπηρεσιών και των Ν.Π.Δ.Δ.» (ΦΕΚ 84/Α/88). 

3. Δύο (2) θέσεις καθαριστριών. Οι θέσεις αυτές όταν με οποιοδήποτε 
τρόπο κενωθούν μεταφέρονται στον Κλάδο ΥΕ Προσωπικού καθαριότη¬ 
τας. 

Εκτός από τις παραπάνω θέσεις υπηρετεί και προσωπικό σε δέκα 
(10) προσωρινές θέσεις με σχέση εργασίας ιδιωτικού δικαίου σε εφαρ¬ 
μογή του Ν. 1735/87 και οι οποίες καταργούνται όταν αποχωρήσουν 
οι νφάλληλοι από αυτές. 

4. Από τις θέσεις της παρ. 1 του άρθρου αυτού δεν πληρούνται ισάριθ¬ 
μες με τους υπηρετούντες κάθε φορά σε προσωρινές θέσεις. 

5. Ανώτατο όριο ηλικίας για την πρόσληψη στις θέσεις ειδικού επι¬ 
στημονικού προσωπικού ορίζεται το 50ό έτος. 

Άρθρο 17 

ΔΙΚΗΓΟΡΟΙ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 

1. Οι θέσεις των δικηγόρων με σχέση έμμισθης εντολής ορίζονται σε 
δύο (2). 

2. Στις θέσεις αυτές προσλαμβάνονται δικηγόροι σύμφωνα με τον 
κώδικα περί Δικηγόρων, με πείρα τουλάχιστον τριών (3) ετών για την 
παροχή δικηγορικής φύσης υπηρεσιών και νομικών συμβουλών και 
γνωμοδοτήσεων σε θέματα Απόδημου Ελληνισμού. 

ΜΕΡΟΣ ΤΡΙΤΟ 

ΚΑΤΑΝΟΜΗ ΘΕΣΕΩΝ - ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 18 

1. Οι θέσεις όλων των Κλάδων και ειδικοτήτων μόνιμου και μη προ¬ 
σωπικού κατανέμονται μεταξύ Κεντρικών Υπηρεσιών, Περιφερειακών 
Υπηρεσιών και Υπηρεσιών Εξωτερικού της Γενικής Γραμματείας Από¬ 
δημου Ελληνισμού ως εξής: 


ΠΙΝΑΚΑΣ ΘΕΣΕΩΝ ΓΡΟΣΓΠΙΚΟΥ ΓΕΝΙΚΗΣ ΠΡΑΜΆΤΕΙΑΣ ΑΠΟΑΗΟΥ ΕΛ/ΜΙΣΜΟΥ 

2. Η κατανομή των θέσεων των Περιφερειακών Υπηρεσιών μεταξύ 
αυτών ενεργείται με απόφαση του Υπουργού I Ιολιτισμού η οποία δημο¬ 
σιεύεται στην Εφημερίδα της Κυβερνήαεως. 

Άρθρο 19 
ΠΡΟΪΣΤΑΜΕΝΟΙ 

Στις οργανικές μονάδες της Γενικής Γραμματείας Απόδημου Ελλη¬ 
νισμού προΐστανται μόνιμοι υπάλληλοι αντίστοιχου βαθμού, σύμφωνα 
με τις κάθε φορά ισχύουσες διατάξεις, ως εξής: 

1. Στη Διεύθυνση Σύνδεσης και Επικοινωνίας με Απόδημους προΐ- 
σταται υπάλληλος της κατηγορίας ΠΕ Κλάδου Διοικητικού - Οικονομι¬ 
κού. 

Στο Τμήμα Οργάνωσης Αποδήμων προΐσταται υπάλληλος της κατη¬ 
γορίας ΠΕ κλάδου Διοικητικού - Οικονομικού ή των κατηγοριών ΤΕ, 
ΔΕ κλάδου Διοικητικού - Λογιστικού. 

Στο Τμήμα Επικοινωνίας και Πληροφόρησης προΐσταται υπάλληλος 
της κατηγορίας ΠΕ κλάδου Διοικητικού - Οικονομικού ή των κατηγο¬ 
ριών ΤΕ ή ΔΕ Κλάδου Διοικητικού - Λογιστικού. 

Στο Τμήμα Διεθνούς Συνεργασίας, Διεθνών Οργανισμών, Δωρεών 
και Κληρονομιών Αποδήμων, προΐσταται υπάλληλος της κατηγορίας 
ΠΕ κλάδου Διοικητικού - Οικονομικού. 

Στο Τμήμα Εκκλησιαστικών θεμάτων προΐσταται υπάλληλος της 
κατηγορίας ΠΕ κλάδου Διοικητικού - Οικονομικού ή της κατηγορίας 
ΠΕ κλάδου Εκπαιδευτικών ή της κατηγορίας ΤΕ κλάδου Διοικητικού - 
Λογιστικού ή της κατηγορίας ΔΕ κλάδου Διοικητικού - Λογιστικού, 

2. Στη Διεύθυνση Εκπαιδευτικών - Πολιτιστικών θεμάτων προΐατα- 
ται υπάλληλος της κατηγορίας ΠΕ Κλάδου Διοικητικού - Οικονομικού 
ή της κατηγορίας ΠΕ κλάδου Εκπαιδευτικών. 

Στο Τμήμα Εκπαιδευτικών θεμάτων προΐσταται υπάλληλος της κα¬ 
τηγορίας ΠΕ των κλάδων Εκπαιδευτικών ή Κοινωνιολόγων - Ψυχολό¬ 
γων ή Διοικητικού - Οικονομικού. 

Στο Τμήμα Πολιτιστικών θεμάτων προΐσταται υπάλληλος της κατη¬ 
γορίας ΠΕ κλάδου Διοικητικού - Οικονομικού ή του κλάδου ΤΕ Διοικη¬ 
τικού - Λογιστικού. 

Στο Τμήμα Φιλοξενίας προΐσταται υπάλληλος της κατηγορίας ΠΕ 
των κλάδων Διοικητικού - Οικονομικού ή Εκπαιδευτικών ή Κοινωνιο¬ 
λόγων - Ψυχολόγων, ή ΤΕ Διοικητικού - Λογιστικού. 

3. Στη Διεύθυνση Οικονομικής και Κοινωνικής Πολιτικής προΐστα- 
ται υπάλληλος της κατηγορίας ΠΕ κλάδου Διοικητικού - Οικονομικού ή 
του κλάδου ΤΕ Κοινωνικής Εργασίας. 

Στο Τμήμα Οικονομικής Συνεργασίας προΐσταται υπάλληλος της κα¬ 
τηγορίας ΠΕ κλάδου Διοικητικού - Οικονομικού ή της κατηγορίας ΤΕ 
κλάδου Διοικητικού - Λογιστικού. 

Στο Τμήμα Κοινωνικής Συμπαράστασης Απόδημων - Παλιννοατού- 
ντων προΐσταται υπάλληλος της κατηγορίας ΠΕ κλάδων Διοικητικού - 
Οικονομικού ή Κοινωνιολόγων - Ψυχολόγων ή της κατηγορίας ΤΕ 
κλάδων Διοικητικού - Λογιστικού ή Κοινωνικής Εργασίας. 

Στο Τμήμα Κοινωνικής Ασφάλειας και Πρόνοιας προΐσταται υπάλ¬ 
ληλος της κατηγορίας ΠΕ των κλάδων Διοικητικού - Οικονομικού ή 
Κοινωνιολόγων - Ψυχολόγων ή της κατηγορίας ΤΕ των κλάδων Διοι¬ 
κητικού - Λογιστικού ή Κοινωνικής Εργασίας. 

4. Στη Διεύθυνση Προγραμματισμού, Ανάπτυξης και Μελετών προΐ- 
σταται υπάλληλος της κατηγορίας ΠΕ του κλάδου Διοικητικού - Οικο¬ 
νομικού. 

Στο Τμήμα Ερευνών και Μελετών προΐσταται υπάλληλος της κατη¬ 
γορίας ΠΕ του κλάδου Διοικητικού - Οικονομικού ή προσωπικό με 
σχέση εργασίας Ιδιωτικού Δικαίου αορίστου χρόνου, εφόσον στο Τμήμα 
αυτό υπηρετεί μόνο τέτοιο προσωπικό. 

Στο Τμήμα Οργάνωσης, Προγραμματισμού, Παραγωγικότητας και 
Βελτίωσης Σχέσεων Διοίκησης - Πολιτών προΐσταται υπάλληλος του 
Κλάδου ΠΕ Διοικητικού - Οικονομικού. 

5. Στη Διεύθυνση Διοικητικού - Οικονομικού προΐσταται υπάλληλος 
της κατηγορίας ΠΕ του κλάδου Διοικητικού - Οικονομικού. 

Στο Τμήμα Οικονομικού προΐσταται υπάλληλος της κατηγορίας ΠΕ 
του κλάδου Διοικητικού - Οικονομικού ή της κατηγορίας ΤΕ του κλά¬ 
δου Διοικητικού - Λογιστικού. 

Στο Τμήμα Γραμματείας προΐσταται υπάλληλος της κατηγορίας ΠΕ 
του κλάδου Διοικητικού - Οικονομικού ή της κατηγορίας ΤΕ του κλά¬ 
δου Διοικητικού - Λογιστικού ή της κατηγορίας ΔΕ του κλάδου Διοικη¬ 
τικού - Λογιστικού. 

Στο Τμήμα Αναπαραγωγής και Διάθεσης Υλικού προΐσταται υπάλ¬ 
ληλος της κατηγορίας ΠΕ του κλάδου Διοικητικού - Οικονομικού ή της 


κατηγορίας ΤΕ του κλάδου Διοικητικού - Λογιστικού ή του κλάδου ΔΕ 
Διοικητικού - Λογιστικού. 

Στο Τμήμα Βιβλιοθήκης προΐσταται υπάλληλος του κλάδου ΤΕ Βι- 
βλιοθηκονόμων. 

6. Στο Τμήμα Ηλεκτρονικής Επεξεργασίας Στοιχείων προΐσταται 
υπάλληλος της κατηγορίας ΠΕ του κλάδου Πληροφορικής ή της κατη¬ 
γορίας ΤΕ του κλάδου Πληροφορικής. 

7. Στο Γραφείο Τεχνικής Υποδομής προΐσταται υπάλληλος της κα¬ 
τηγορίας ΠΕ Μηχανικών ή ΤΕ Τεχνολογικών Εφαρμογών ή ΔΕ Τεχνι¬ 
κός. 

8. Στο Γ ραφείο Τύπου και Δημοσίων Σχέσεων προΐσταται υπάλληλος 
της Κατηγορίας ΠΕ Κλάδου Διοικητικού - Οικονομικού ή της κατηγο¬ 
ρίας ΤΕ Κλάδου Διοικητικού - Λογιστικού ή ΔΕ Διοικητικού - Λογιστι¬ 
κού. 

9. Στις υπηρεσίες του εξωτερικού της Γ.Γ.Α.Ε. προΐστανται μόνιμοι 
υπάλληλοι της Γ.Γ.Α.Ε. του Κλάδου ΠΕ Διοικητικού - Οικονομικού ή 
του Κλάδου ΠΕ Εκπαιδευτικών ή του Κλάδου ΠΕ Κοινωνιολόγων - 
Ψυχολόγων. 

Άρθρο 20 

Οι μόνιμοι υπάλληλοι της Γ.Γ.Α.Ε. που μέχρι τη δημοσίευση του 
Π.Δ/τος αυτού υπηρετούν στον Κλάδο ΠΕ και ΔΕ Διοικητικό κατατάσ¬ 
σονται στον Κλάδο ΓΙΕ Διοικητικό - Οικονομικό και ΔΕ Διοικητικό - Λο¬ 
γιστικό αντίστοιχα και οι υπάλληλοι του Κλάδου ΥΕ Κλητήρων κατα¬ 
τάσσονται στον Κλάδο ΥΕ Επιμελητών. 

Άρθρο 21 

Για τις δαπάνες που προκαλούνται από την άσκηση των δραστηριο¬ 
τήτων της Γ.Γ.Α.Ε. που αναφέρονται στο Π.Δ. 104/1983 (ΦΕΚ 49/ 
Α/20.4.83) εγγράφονται σχετικές πιστώσεις στον προϋπολογισμό της. 

Άρθρο 22 

ΚΑΤΑΡΓΗΤΙΚΕΣ ΔΙΑΤΆΞΕΙΣ 

Καταργείται κάθε γενική ή ειδική διάταξη που είναι αντίθετη στις 
διατάξεις του παρόντος Π.Δ/τος ή ρυθμίζει θέματα που διέπονται από 
αυτό. 

Στην Υφυπουργό Πολιτισμού, αναθέτουμε τη δημοσίευση και την 
εκτέλεση του διατάγματος αυτού. 

Αθήνα, 1 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΟΡΓΑΣ ΗΛ. ΠΑΠΑΗΛΙΑΣ 

ΥΦΥΠΟΥΡΓΟΣ ΠΟΛΙΤΙΣΜΟΥ 

ΕΙΡΗΝΗ ΛΑΜΠΡΑΚΗ 

-φ- 

( 2 ) 

Διάρθρωση και αρμοδιότητες των υπηρεσιών της Γενικής Γραμματείας 

Λαϊκής Επιμόρφωσης (Γ.Γ.Λ.Ε.) του Υπουργείου Πολιτισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 24 παρ. 3ζ και 27 παρ. 1 και 3 ν. 
1558/1985 «Κυβέρνηση και Κυβερνητικά Όργανα» (Α' 137). 

2. Τις διατάξεις του άρθρου 17 παρ. 1 του ν. 1320/1983 «Πρόσ¬ 
ληψη στο δημόσιο τομέα και άλλες διατάξεις» (Λ 6). 

3. Τις διατάξεις του άρθρου 9 του ν. 993/1979 «Περί του επί συμ- 
βάσει εργασίας Ιδιωτικού Δικαίου Προσωπικού του Δημοσίου, των Ορ¬ 
γανισμών Τοπικής Αυτοδιοίκησης και των λοιπών Νομικών Προσώ¬ 
πων Δημοσίου Δικαίου» (Α' 281) όπως τροποποιήθηκε με το άρθρο 10 
παρ. 1 ν. 1476/1984 «Διορισμός σε μόνιμες θέσεις του προσωπικού με 
σχέση εργασίας ιδιωτικού δικαίου του Δημοσίου, των Ν.Π.Δ.Δ., των 
Ο.Τ.Α. και άλλες διατάξεις» (Λ' 136). 

■Ι'. Τις διατάξεις του άρθρου 9 παρ. ΙΟ του υ. 1586/1986 «Βαθμο¬ 
λογική διάρθρωση των θέσεων του Δημοσίου, νομικών ποοσώπων δη¬ 
μόσιου δικαίου και των οργανισμών τοπικής αυτοδιοίκησης και άλλες 
διατάξεις» (Α" 37). 

ο. Γις διατάξεις του Γ1.Δ. 194/1988 «Καθορισμός των προσόντων 
διορισμού σε θέσεις των δημοσίων υπηρεσιών και νομικών προσώπων 
δημοσίου δικαίου» (Λ' 84). 

6. Τη με αριθμ. πρωτ. Υ1005/7.12/88 Απόφαση του Πρωθυπουρ¬ 
γού «Καθορισμός Αρμοδιοτήτων του Αναπληρωτή Υπουργού Πολιτι¬ 
σμού β. Στάθη. (Β" 883). 

7. Την αριθμ. 1002081/28/2.1.1989 Απόφαση του Πρωθυπουρ¬ 
γού και του Υπουργού Οικονομικών «Ανάθεση Αρμοδιοτήτων στον 
Υφυπουργό Οικονομικών» (Β" 10). 

8. Τις 916/1988 και 138/1989 γνωμοδοτήσεις του Συμβουλίου 
της Επικράτειας, με πρόταση του Πρωθυπουργού, του Υπουργού Προε¬ 
δρίας της Κυβέρνησης, του Αναπληρωτή Υπουργού Πολιτισμού και του 
Υφυπουργού Οικονομικών, αποφασίζουμε: 

ΚΕΦΑΛΑΙΟ Α' 

"Αρθρο 1 

Βασική διάρθρωση - Αρμοδιότητες 

Α. Η Γενική Γραμματεία Λαϊκής Επιμόρφωσης έχει την ακόλουθη 
διάρθρωση: 

1. Γραφείο Γενικού Γραμματέα 

2. Διεύθυνση Διοικητικού - Οικονομικού 

3. Διεύθυνση Προγραμμάτων 

4. Διεύθυνση Ανάπτυξης και Υποδομής 

Β. Αρμοδιότητα της Γενικής Γραμματείας Λαϊκής Επιμόρφωσης εί¬ 
ναι η υλοποίηση της Γενικής Επιμορφωτικής Πολιτικής σε εθνική κλί¬ 
μακα με βάση τα αναπτυξιακά προγράμματα της χώρας και η συνολική 
ευθύνη για όλα τα θέματα που αφορούν στην καλύτερη οργάνωση, διοί¬ 
κηση και λειτουργία της. 

Ειδικότερα η Γενική Γραμματεία Λαϊκής Επιμόρφωσης έχει την ευ¬ 
θύνη της εκτέλεσης της εκάστοτε κυβερνητικής επιλογής στον τομέα 
της Λαϊκής Επιμόρφωσης, τόσο στο εσωτερικό, όσο και στο εξωτερικό 
όπου διαμένουν, σπουδάζουν και εργάζονται απόδημοι "Ελληνες, της 
εφαρμογής των επιμορφωτικών προγραμμάτων, της κατάρτισης βρα¬ 
χυχρόνιων και μακροχρόνιων προγραμμάτων ανάπτυξης της Λαϊκής 
Επιμόρφωσης, της παροχής των αναγκαίων διευκολύνσεων για την 
υλοποίηση των προγραμμάτων αυτών, της γενικής εποπτείας των κάθε 
είδους επιμορφωτικών δραστηριοτήτων και της ανάπτυξης επιμορφωτι¬ 
κών σχέσεων με τους αντίστοιχους φορείς των άλλων χωρών. 

Άρθρο 2 

Γραφείο Γενικού Γραμματέα 

1. Το γραφείο του γενικού γραμματέα συγκεντρώνει τα αναγκαία 
στοιχεία για την ενημέρωση και την άσκηση των καθηκόντων του, φρο¬ 
ντίζει την αλληλογραφία του και οργανώνει την επικοινωνία του με τις 
υπηρεσίες και το κοινό. 

2. Το Γενικό Γραμματέα όταν απουσιάζει ή κωλύεται αναπληρώνει 
ένας προϊστάμενος δ/νσης που ορίζει με απόφασή του ο Υπουργός. 

Άρθρο 3 

Διάρθρωση και αρμοδιότητες διευθύνσεων και τμημάτων 

Η διάρθρωση και οι αρμοδιότητες των διευθύνσεων και τμημάτων 
της Γενικής Γραμματείας Λαϊκής Επιμόρφωσης καθορίζονται στα άρ¬ 
θρα από 4 έως και 7 του κεφαλαίου αυτού. ’ 

Άρθρο 4 

1. Η διεύθυνση Διοικητικού - Οικονομικού αποτελείται από τα ακό¬ 
λουθα τμήματα: 

α) τμήμα Διοικητικού 
β) τμήμα Οικονομικού 
γ) τμήμα Γραμματείας 

2. Η αρμοδιότητα της Διεύθυνσης Διοικητικού - Οικονομικού ανάγε¬ 
ται στα ακόλουθα θέματα που κατανέμονται μεταξύ των τμημάτων ως 

'ϊής: 

Α) Τμήμα Διοικητικού 

Στην αρμοδιότητα του τμήματος αυτού ανήκουν: 


α) Ο χειρισμός όλων των θεμάτων υπηρεσιακής κατάστασης προσω¬ 
πικού. 

β) Η μέριμνα για την υπηρεσιακή κατάσταση και τις μεταβολές του 
προσωπικού των Νομαρχιακών Επιτροπών Λαϊκής Επωόρφωατν 
(Ν.Ε.Λ.Ε.). ’ ' ^ ης 

γ) Η μέριμνα για την τοποθέτηση του αναγκαίου προσωπικού για την 
εξυπηρέτηση των συλλογικών οργάνων. 

δ) Η μέριμνα για τη συγκρότηση των συμβουλίων κρίσης υπαλλή¬ 
λων. 

ε) Η συγκέντρωση και επεξεργασία στοιχείων για την εκτίμηση των 
αναγκών της υπηρεσίας σε θέσεις προσωπικού και για την κατανομή 
τους σε κλάδους, βαθμούς ή ειδικότητες. Ο καθορισμός των καθηκό¬ 
ντων και των προσόντων κάθε θέσης (Αξιολόγηση θέσεων). 

στ) Η συγκέντρωση και επεξεργασία στοιχείων για την αριθμητική 
σύνθεση και τις αριθμητικές μεταβολές του προσωπικού. 

ζ) Η πρόβλεψη της αριθμητικής εξέλιξης του προσωπικού (προγραμ¬ 
ματισμός (ανθρώπινου δυναμικού), 

η) Η μέριμνα για τη διακρίβωση των αναγκών επιμόρφωσης του 
προσωπικού της Κεντρικής υπηρεσίας και των Νομαρχιακών Επιτρο¬ 
πών Λαϊκής Επιμόρφωσης (Ν.Ε.Λ.Ε.). 

θ) Η μέριμνα για την κατάρτιση και εφαρμογή προγραμμάτων με¬ 
τεκπαίδευσης του προσωπικού της Γενικής Γραμματείας Λαϊκής Επι¬ 
μόρφωσης στο εσωτερικό και εξωτερικό στα πλαίσια της ισχύουσας 
κάθε φορά σχετικής νομοθεσίας. 

ι) Η μέριμνα για την αξιοποίηση των υπαλλήλων που έχουν μετεκ¬ 
παιδευτεί. 

ια) Η μέριμνα για τη δημοσίευση νόμων, προεδρικών διαταγμάτων 
και άλλων διοικητικών πράξεων κανονιστικών ή ατομικών. 

ιβ) Η μέριμνα για -η μελέτη και υπόδειξη μέτρων για την απλού- 
στευση γραφειοκρατικών τύπων και διαδικασιών, η τυποποίηση εγγρά¬ 
φων, οι τρόποι επικοινωνίας και πληροφόρησης των πολιτών με στόχο 
την αποδοτικότερη λειτουργία των τμημάτων της Γ ενικής Γραμματείας 
Λαϊκής Επιμόρφωσης. 

Η συγκέντρωση και η μέριμνα για τη βιβλιοδεσία των Φύλλων της 
Εφημερίδας της Κυβερνήσεως. 

ιδ) Η εισήγηση μέτρων για τη βελτίωση των συνθηκών εργασίας, 
ιε) Ο καθορισμός σε συνεργασία με τα κατ’ αντικείμενο αρμόδια τμή¬ 
ματα των δικαιολογητικών που απαιτούνται να υποβάλλουν οι συναλ¬ 
λασσόμενοι με την υπηρεσία πολίτες. 

ιστ) Η μελέτη και εισήγηση μέτρων για την καθιέρωση προσφοροτέ- 
ρων μεθόδων εργασίας για την ταχύτερη διεκπεραίωση των διοικητι¬ 
κών ενεργειών. 

ιζ) Η μέριμνα για την ανάπτυξη και εφαρμογή από τα κατ’ αντικεί¬ 
μενο αρμόδια τμήματα σύγχρονων τεχνικών μεθόδων (όπως μέτρηση 
εργασίας, επιχειρησιακή έρευνα, ανάλυση κόστους - ωφέλειας, εργονο¬ 
μία) για τη βελτίωση και αύξηση της παραγωγικότητας. 

ιη) Η μέριμνα για την εκκαθάριση και μικροφωτογράφηση των αρ¬ 
χείων της υπηρεσίας. 

ιθ) Η μέριμνα για την έκδοση και διάθεση ενημερωτικών φυλλαδίων 
και οδηγιών σχετικά με θέματα αρμοδιότητας της Γενικής Γραμμα¬ 
τείας Λαϊκής Επιμόρφωσης. 

κ) Η μέριμνα για την αναγραφή σε όλα τα έγγραφα που αφορούν σε 
δσσμενείς για τους πολίτες διοικητικές ενέργειες των διοικητικών και 
ένδικων μέσων προστασίας τους. 

κα) Η μέριμνα για την έγκαιρη εξέταση από τα αρμόδια τμήματα 
των παραπόνων που υποβάλλονται από τους πολίτες. 

κβ) Η μέριμνα, για τη λειτουργία τηλεφωνικού κέντρου παροχής 
πληροφοριών προς τους πολίτες γα θέματα αρμοδιότητας της Γ ενικής 
Γραμματείας Λαϊκής Επιμόρφωσης ή τη σύνδεση με το Κέντρο Διοικη¬ 
τικών Πληροφοριών. 

κγ) Η εντολή μετακίνησης στο εσωτερικό ή εξωτερικό υπαλλήλων, 
που υπηρετούν στη Γ .Γ .Λ.Ε.. ή στελεχών της Λ.Ε., που απασχολούνται 
στις Ν.Ε.Λ.Ε., ή ιδιωτών για υπηρεσία. 

κδ) Η ανάθεση εκτέλεσης έργων σε Α.Ε.Ι.. Τ.Ε.Ι., Ν.Π.Δ.Δ., 
Ν.Π.Ι.Δ. ή σε ιδιώτες σχετικών με τις ανάγκες της υπηρεσίας (σε θέ¬ 
ματα Ερευνας, εκδόσεων εξειδίκευσης, επιμορφωτικών και οπτικοα- 
κουστικών παραγωγών κ.λπ.). 

κε) Ολες οι αρμοδιότητες του τμήματος αυτού ασκούνται και για τα 
εποπτευόμενα από τη Γ.Γ.Α.Ε., νομικά πρόσωπα, εφόσον δεν έχουν 
αντίστοιχη υπηρεσιακή μονάδα. 

Β) Τμήμα Οικονομικού 

Στην αρμοδιότητα του τμήματος αυτού ανήκουν: 

α) Ο έλεγχος, η διαχείριση και η συντήρηση του πάγιου και αναλώσι¬ 
μου υλικού. 

β) Η εκκαθάριση του ενοικίου για τη στέγαση, καθώς και των λει¬ 
τουργικών. ή άλλων δαπανών της Γενικής Γραμματείας Λαϊκής Επι¬ 
μόρφωσης. 

γ) Η σύνταξη του προγράμματος προμηθειών. 

δ) Η διενέργεια δημοπρασιών και διαγωνισμών, για την προμήθεια 
του υλικού (οπτικοακουστικά, βιβλία, έντυπα, εξοπλισμός κ.λπ.), που 
είναι αναγκαίο στη Γ ενική Γ ραμματεία Λαϊκής Επιμόρφωσης και στις 
περιφερειακές υπηρεσίες της. 

ε) Η προμήθεια, με απευθείας ανάθεση των αναγκαίων στην υπηρε¬ 
σία υλικών, σύμφωνα με τις ιαχύουαες διατάξεις. 

στ) Η ενοικίαση οπτικοακουατικαύ και μηχανογραφικού υλικού, που 
είναι αναγκαίο στην υπηρεσία. 

ζ) Η μέριμνα για την εκποίηση κάθε περιουσιακού στοιχείου, 
η) Η διαχείριση κάθε δαπάνης, 
θ) Η μέριμνα για την κίνηση των οχημάτων, 
ι) Η μέριμνα για την καθαριότητα του καταστήματος της υπηρεσίας, 
ια) Η κατάρτιση του τακτικού προϋπολογισμού και του προϋπολογι¬ 
σμού δημοσίων επενδύσεων της Γ ενικής Γ ραμματείας Λαϊκής Επιμόρ¬ 
φωσης, η μέριμνα για την έγκριση και αναμόρφωσή τους, καθώς και η 
παρακολούθηση της κίνησης των πιστώσεων. 

ιβ) Η κατανομή των πιστώσεων και ο οικονομικός έλεγχος των 
Ν.Ε.Λ.Ε., η αποστολή και παρακολούθηση της απορροήφησής τους, 
καθώς και η συγκέντρωση των απολογιστικών τους στοιχείων. 

ιγ) Ο καθορισμός οικονομικών πλαισίων κατ' είδος δαπάνης και σχε¬ 
τικών οδηγιών προς τις Ν.Ε.Λ.Ε. 

ιδ) Η μέριμνα για την παρακολούθηση παγίων και έκτακτων προκα¬ 
ταβολών εξωτερικού, καθώς και η άσκηση εποπτείας και ελέγχου των 
υπόλογων χρηματικών ενταλμάτων προπληρωμής. 

ιε) Η μέριμνα για την εκκαθάριση των τακτικών αποδοχών και λοι¬ 
πών εν γένει παροχών του μόνιμου και επί συμβάσει με το Δημόσιο προ¬ 
σωπικού, καθώς και κάθε τρίτου που δικαιούται να λάβει λόγω συμμε¬ 
τοχής του σε συμβούλια, επιτροπές ή άλλο όργανο οποιααδήποτε φύσης. 

ιστ) Η μέριμνα για τον καθορισμό αποζημίωσης των μελών των Νο¬ 
μαρχιακών Επιτροπών Λαϊκής Επιμόρφωσης. 

ιζ) Η διαδικασία καταβολής οδοιπορικών εξόδων και ημερήσιας απο¬ 
ζημίωσης στους μετακινουμένους. 

ιη) Η διαδικασία καταβολής αμοιβής, για ανάθεση εκτέλεσης έργων 
σε Α.Ε.Ι., Τ.Ε.Ι., Ν.Π.Λ.Δ.. Ν.Π.Ι.Δ., ή σε ιδιώτες σχετικών με τις 
ανάγκες υπηρεσίας (σε θέματα έρευνας, εκδόσεων, εξειδίκευσης επιμορ¬ 
φωτικών και οπτικοακουστικών παραγωγών κ.λπ.). 

Γ) Τμήμα Γραμματείας 

Στην αρμοδιότητα του τμήματος αυτού ανήκουν: 
α) Η παραλαβή και κατανομή της εισερχόμενης και εξερχόμενης αλ¬ 
ληλογραφίας. 

β) Η δακτυλογράφηση και διεκπεραίωση της εξερχόμενης αλληλο¬ 
γραφίας. 

γ) Η τήρηση πρωτοκόλλου και αρχείων. 

δ) Η αναπαραγωγή των εγγράφων και εντύπων της Γενικής Γραμ¬ 
ματείας Λαϊκής Επιμόρφωσης. 

ε) Η αποστολή βιβλίων, εντύπων, οπτικοακουστικών μέσων και κάθε 
άλλου επιμορφωτικού υλικού στις Ν.Ε.Λ.Ε. 

στ) Η μέριμνα για την εγκατάσταση και λειτουργία των τηλεφωνι¬ 
κών συνδέσεων, τηλετύπων και λοιπών μέσων επικοινωνίας, της Γ ενι¬ 
κής Γραμματείας Λαϊκής Επιμόρφωσης και των περιφερειακών της 
υπηρεσιών. 

ζ) Η βεβαίωση από τον προϊστάμενο της Γ ραμματείας, ή το νόμιμο 
αναπληρωτή του, της ακρίβειας αντιγράφων, φωτογραφιών ή φωτοτυ¬ 
πιών, οποιωνδήποτε εγγράφων και γενικά δικαιολογητικών, ύστερα 
από αντιπαραβολή τους με το επιδεικνυόμενο σχετικό πρωτότυπο ή 
ακριβές (αντίγραφο. 

η) Η μέριμνα για τη σύσταση πάγιας προκαταβολής χαρτοσήμου του 
Δημοσίου και λοιπών ενσήμων καθώς και έντυπων υπευθύνων δηλώ¬ 
σεων του άρθρου 8 του Ν. 1509/1986 (Λ’ 75) για την εξυπηρέτηση 
των πολιτών. 


θ) Η μέριμνα για τη βεβαίωση του γνήσιου της υπογραφής του υπη- 
ρετούντος προσωπικού και των πολιτών. 

Άρθρο 5 

Διεύθυνση Προγραμμάτων 

1. Η Διεύθυνση Προγραμμάτων αποτελείται από τα ακόλουθα τμή¬ 
ματα: 

α) Τμήμα Αλφαβητισμού και Βασικής Παιδείας 
β) Τμήμα Επαγγελματικής Επιμόρφωσης 
γ) -Τμήμα Ειδικών Προγραμμάτων 
δ) Τμήμα Κοινωνικών Θεμάτων 
ε) Τμήμα Πολιτιστικών Θεμάτων 

στ) Τμήμα Συνεργασίας με Οργανισμούς Τοπικής Αυτοδιοίκησης και 
φορείς 

2. Η αρμοδιότητα της διεύθυνσης Προγραμμάτων ανάγεται στα ακό¬ 
λουθα θέματα που κατανέμονται μεταξύ των τμημάτων ως εξής: 

Α) Τμήμα Αλφαβητισμού και Βασικής Παιδείας. 

Στις αρμοδιότητες του τμήματος αυτού ανήκουν: 
α) Η μελέτη και η έρευνα του φαινομένου του αναλφαβητισμού, η ει¬ 
σήγηση μέτρων και η κατάρτιση προγραμμάτων, για την καταπολέ¬ 
μησή του, καθώς και η παρακολούθηση της εφαρμογής τέτοιων προ¬ 
γραμμάτων. 

β) Η υλοποίηση μέτρων για την καταπολέμηση του αναλφαβητισμού 
και η διαδικασία απόκτησης απολυτηρίου δημοτικού σχολείου από ενή¬ 
λικες, σύμφωνα με τις διατάξεις του Ν.Δ. 79/1973 (Α’ 156). 

γ) Η συμπλήρωση της βασικής παιδείας, με κατάρτιση αντίστοιχων 
προγραμμάτων σε συνεργασία με το Υπουργείο Εθνικής Παιδείας και 
Θρησκευμάτων και άλλους αρμόδιους φορείς. 

δ) Η συγκέντρωση και αξιολόγηση των αποτελεσμάτων από την 
εφαρμογή των Επιμορφωτικών Προγραμμάτων αλφαβητισμού και βα¬ 
σικής παιδείας των Ν.Ε.Λ.Ε. και η εισήγηση για τη βελτίωσή τους. 

Β) Τμήμα επαγγελματικής επιμόρφωσης 
Στις αρμοδιότητες του τμήματος αυτού ανήκουν: 
α) Η έρευνα, η μελέτη και η αντιμετώπιση θεμάτων που αφορούν 
στην Επαγγελματική κατάρτιση, σε συνεργασία με τους συναρμόδιους 
φορείς. 

β) Η εκπόνηση και παρακολούθηση προγραμμάτων επαγγελματικής 
προκατάρτισης, σε συνεργασία με τους συναρμόδιους φορείς. 

γ)^ μέριμνα για την παραγωγή αντίστοιχου επιμορφωτικού υλικού, 
δ) Η αξιολόγηση των αποτελεσμάτων από την εφαρμογή των Επι¬ 
μορφωτικών προγραμμάτων Επαγγελματικής προκατάρτισης των 
Ν.Ε.Λ.Ε. και η εισήγηση για τη βελτίωσή τους. 

ε) Η συγκρότηση ειδικών ομάδων εργασίας, για επί μέρους μελέτες, 
έρευνες, εκπόνηση θεματολογίου επαγγελματικής κατάρτισης και η ει¬ 
σήγηση για ανάθεση τέτοιων μελετών, ερευνών και προγραμμάτων σε 
δημόσιους ή ιδιωτικούς φορείς και ο συντονισμός τους. 

Γ) Τμήμα Ειδικών Προγραμμάτων 
Στις αρμοδιότητες του τμήματος αυτού ανήκουν: 
α) Η συγκρότηση ομάδων εργασίας, για την εκπόνηση ειδικών επι¬ 
μορφωτικών προγραμμάτων, που αναφέρονται σε ειδικές κοινωνικές 
ομάδες (τσιγγάνους, ανάπηρους, φυλακισμένους κ.λπ.) και η μέριμνα 
για την υλοποίησή τους. 

β) Η εκπόνηση και η μέριμνα για την υλοποίηση ειδικών επιμορφωτι¬ 
κών προγραμμάτων, για τους "Ελληνες απόδημους, που αναφέρονται 
στην προετοιμασία παλιννόστηαης και στη διατήρηση της εθνικής πολι¬ 
τιστικής τους ταυτότητας, τα οποία οργανώνονται στις χώρες υποδοχής 
τους, σε συνεργασία με τα αρμόδια Υπουργεία, φορείς και ελληνικές κοι¬ 
νότητες του εξωτερικού. 

γ) Η εκπόνηση και η μέριμνα για την υλοποίηση ειδικών επιμορφωτι¬ 
κών προγραμμάτων, για την τρίτη ηλικία. 

δ) Η συγκέντρωση και αξιολόγηση των αποτελεσμάτων εφαρμογής 
των παραπάνω προγραμμάτων. 

Δ) Τμήμα Κοινωνικών θεμάτων. 

Στις αρμοδιότητες του τμήματος αυτού ανήκουν: 
α) Η μελέτη, η έρευνα και η εκπόνηση προγραμμάτων, που αφορούν 
σε σύγχρονα κοινωνικά θέματα, όπως είναι η αποκέντρωση, συνεταιρι¬ 
στικά θέματα, η λαϊκή συμμετοχή, τα ανθρώπινα δικαιώματα, η ισό¬ 
τητα των δύο φύλων, το περιβάλλον, η κατοικία, οι σχέσεις γονιών παι¬ 
διών. η υγεία, τα εργατικά ζητήματα κ.λπ. 

• β) Η αξιολόγηση των αποτελεσμάτων, από την εφαρμογή των επι¬ 
μορφωτικών προγραμμάτων. Κοινωνικών θεμάτων των Ν.Ε.Λ.Ε. και 

η εισήγηση για τη βελτίωσή τους. 

γ) Η συγκρότηση ειδικών ομάδων εργασίας, για επί μέρους μελέτες, 
ερευνες και εκπόνηση προγραμμάτων Κοινωνικών θεμάτων. 

5) Η οργάνωση συναντήσεων, σεμιναρίων και συνεδρίων σε σύνεργα- 
σια με άλλους συναρμάοιους φορείς, με τη βοήθεια του τμήματος Επι¬ 
μόρφωσης και σεμιναρίων. 

ε) Η μέριμνα για την παραγωγή αντίστοιχου επιμορφωτικού υλικού. 
Ε) Τμήμα Πολιτιστικών θεμάτων. 

Στις αρμοδιότητες του τμήματος αυτού ανήκουν: 
α) Η μελέτη, η έρευνα και η εκπόνηση προγραμμάτων, που αφορούν 
την πολιτιστική παιδεία του τόπου, όπως είναι η θεατρική παιδεία, ο κι¬ 
νηματογράφος, οι εικαστικές τέχνες, η μουσική, η λογοτεχνία κ.λπ. 

β) Η αξιολόγηση των αποτελεσμάτων από την εφαρμογή των επι¬ 
μορφωτικών προγραμμάτων πολιτιστικών θεμάτων των Ν.Ε.Λ.Ε. και 
η εισήγηση για τη βελτίωσή τους. 

γ) Η συγκρότηση ειδικών ομάδων εργασίας, για επί μέρους μελέτες, 
ερευνες και εκπόνηση προγραμμάτων πολιτιστικών θεμάτων. 

δ) Η οργάνωση συναντήσεων, σεμιναρίων και συνεδρίων, με άλλους 
συναρμοδιους φορείς, με τη βοήθεια του τμήματος επιμόρφωσης και σε- 
αιναοιων. Γ ' * 


μιναρίων. 

ε) Η μέριμνα για την παραγωγή αντίστοιχου επιμορφωτικού υλικού. 

ΣΤ) Τμήμα συνεργασίας με Οργανισμούς Τοπικής Αυτοδιοίκησης 
και άλλους φορείς. 

Στις αρμοδιότητες του τμήματος αυτού ανήκουν: 
α) Η κατάρτιση, παρακολούθηση και ενίσχυση προγραμματικών 
συμβάσεων με την Τοπική Αυτοδιοίκηση, σε συνεργασία με άλλους φο¬ 
ρείς του δημόσιου τομέα. Τ 

β) Ο συντονισμός, παρακολούθηση και ενίσχυση επιμορφωτικών 
δραστηριοτήτων, άλλων πολιτιστικών φορέων, πολιτιστικών συλλάβων 
κ.λπ. 1 

γ) Η οργάνωση συναντήσεων, σεμιναρίων και συνεδρίων με Οργανι¬ 
σμούς Τοπικής Αυτοδιοίκησης και άλλους φορείς, σε θέματα αυτοδιοί- 
κησης, ανάπτυξης, αποκέντρωσης και συντονισμού δραστηριοτήτων, σε 
συνεργασία με το τμήμα επιμόρφωσης και σεμιναρίων. 

δ) Η αξιολόγηση των αποτελεσμάτων από την εφαρμογή των προ¬ 
γραμματικών συμβάσεων και εισήγηση για τη βελτίωσή του. 

Αρθρο 6 

Διεύθυνση Ανάπτυξης και Υποδομής 

1. Η Διεύθυνση Ανάπτυξης και Υποδομής αποτελείται από τα ακό- 
λουθα τμήματα: 

α ) Τμήμα Επιμόρφωσης και Σεμιναρίων, 
β) Τμήμα Διεθνούς Συνεργασίας, 
γ) Τμήμα μηχανογράφησης, 
δ) Τμήμα Εκδόσεων και βιβλιοθήκης, 
ε) Τμήμα Τεχνικής Υποδομής, 
στ) Τμήμα οπτικοακουατικών μέσων. 

0 Τμήμα Νομικού συντονισμού. 

2. Η αρμοδιότητα της Διεύθυνσης Ανάπτυξης και Υποδομής ανάνε- 
τοπ στα ακόλουθα θέματα που κατανέμονται μεταξύ των τμημάτων ως 

Α) Τμήμα Επιμόρφωσης και σεμιναρίων. 

Στις αρμοδιότητες του τμήματος αυτού ανήκουν: 

α) Η ευθύνη για την οργάνωση και αξιολόγηση σεμιναρίων συνεχούς 
επιμόρφωσης και εξειΒίκευσης επιμορφωτών. ' 

β) Η συγκρότηση ειδικών ομάδων εργασίας, για την εκπόνηση πρό¬ 
γραμματων επιμόρφωσης επιμορφωτών, για την εισήγηση στα αρμόδια 
τμήματα του διδακτικού υλικού, που θα χρησιμοποιηθεί και η αξωλό- 
γηση των αποτελεσμάτων των σεμιναρίων. 

γ) Η οργάνωση σεμιναρίων ενημέρωσης - επιμόρφωσης, για τους 
υπάλληλους της Γενικής Γραμματείας Λαϊκής Επιμόρφωσής και τα 
στελεχη της Λαϊκής Επιμόρφωσης (μέλη συμβούλων Λαϊκής Επιμόρ- 
φ£ϋ ^ Τπϊυβυν01 Κέντρων επιμόρφωσης, γραμματείς Ν.Ε.Λ.Ε.). 

δ) Η οργάνωση συνεδρίων, σεμιναρίων, συναντήσεων, επιμορφωτι¬ 
κών εκστρατειών και κάθε είδους εκδηλώσεων που απευθύνονται στο 
ευρυ κοινο, σχετικά με θέματα Λαϊκής Επιμόρφωσης, σε κεντρικό ή πε¬ 
ριφερειακό επίπεδο. 

ε) Η καλλιέργεια και ανάπτυξη των σχέσεων και της συνεργασίας της 
I -Ι.Λ.Κ με συνδικαλιστικές, πολιτιστικές, συνεταιριστικές και λοιπές 
μαζικές οργανώσεις, καθώς και κάθε είδους δημόσιους ή ιδιωτικούς φο¬ 
ρείς, που ασχολούνται με θέματα Λαϊκής Επιμόρφωσης. 


στ) Η ανάπτυξη και ενίσχυση των πολιτιστικών δραστηριοτήτων γε¬ 
νικά, με στόχο την πολιτιστική καλλιέργεια του λαού. ' 

Β) Τμήμα Διεθνούς συνεργασίας. 

Στις αρμοδιότητες του τμήματος αυτού ανήκουν: 
α) Η συνεργασία νε διεθνείς επιμορφωτικούς οργανισμούς, 
β) Η μέριμνα για την κατάρτιση, υποβολή και χρηματοδότηση προ¬ 
γραμμάτων λαϊκής επιμόρφωσης (Μ.Ο.Π., Κ.Ε.Κ., κ.λπ.), που προω- 
κοινωνικού< ; διεθνείς οργανισμούς (ΟΥ- 

Π£.ώΛ.ϋ, Ε.Κ.Ι., κ.λπ.). 

γ) Η υποβολή των απολογιστικών στοιχείων εφαρμογής των προ¬ 
γραμμάτων αυτών, σε συνεργασία με τα αρμόδια τμήματα. 

δ) Η οργάνωση διεθνών συναντήσεων, σεμιναρίων και συνεδρίων σε 
θέματα Λαϊκής Επιμόρφωσης, σε συνεργασία με το τμήμα Επιμόρφω¬ 
σης και σεμιναρίων. Τ 

Π Τμήμα Μηχανογράφησης. 

Στις αρμοδιότητες του τμήματος αυτού ανήκουν: 
α) Η πλήρης κάλυψη των μηχανογραφικών αναγκών της Γ.Γ.Λ.Ε., 
από πλευράς ανάλυσης, σχεδίασης προγραμματισμού, τεκμηρίωσης” 
υλοποίησης των εφαρμογών του και σύνταξης ειδικών τεχνικών μελε- 
των και μελετών σκοπιμότητας. 

β) Η μέριμνα της καλής λειτουργίας, εκμετάλλευσης και συντήρησης 
του μηχανογραφικού εξοπλισμού της Γ.Γ.Λ.Ε., η προετοιμασία δεδομέ¬ 
νων, ο έλεγχος εισόδου - εξόδου τους και η ασφάλεια του όλου συστήμα¬ 
τος πληροφορικής. Γ 

γ) Η μέριμνα για την κάλυψη αναγκών, σε εξειδικευμένους τομείς 

Ηερησ°Λ <? ο& , ' Χ ί ,ς ’ ° πως ^“ σειί πλτ 1? 0 ?°Ρ ιών > επικοινωνίες, υλικό - 
ΗΑΚϋΙΓΑΚΕ, λογισμικό - 50Ρ"ΠΓΑΚΕ. 

δ) Η συγκέντρωση και μελέτη των αποτελεσμάτων από την εφαρ¬ 
μογή των προγραμμάτων των Ν.Ε.Λ.Ε., για την εξαγωγή δεικτών και 
λοιπών στοιχείων, που διευκολύνουν τη χάραξη επιμορφωτικής πολιτι- 
κης, 

ε) Η συγκέντρωση και μελέτη των αποτελεσμάτων από την εφαρ¬ 
μογή των επιμορφωτικών προγραμμάτων των φορέων του δημοσίου, 
με σκοπο την εξαγωγή δεικτών και λοιπών στοιχείων που διευκολύνουν 
το συντονισμό των δραστηριοτήτων των φορέων αυτών. 

στ) Η παρακολούθηση και ο συντονισμός προγραμμάτων πληροφορι¬ 
κής, που αναπτύσσεται από τις Ν.Ε.Λ.Ε. Γ 

ζ) Η παρακολούθηση των τεχνολογικών εξελίξεων στον τομέα της 
μηχανοργάνωσης,^πλην του υλικού αυτόματης επεξεργασίας στοιχείων 
- ερευνά της αγοράς και τήρηση στοιχείων, για τις τεχνικές προδιαγρα¬ 
φές και τις δυνατότητες των μηχανημάτων γραφείου και εισήγηση για 
τον εκσυγχρονισμό του μηχανολογικού εξοπλισμού. Η λειτουργία του 
τμήματος Μηχανογράφησης στα πλαίσια των υπηρεσιών της Γενικής 
ραμματείας Λαϊκής Επιμόρφωσης, θα συνεχισθεί, μέχρι την ένταξή 
του στην κεντρική υπηρεσία Μηχανογράφησης των υπηρεσιών του 
Ιπουργειου Πολιτισμού, όταν αυτή συσταθεί. 

Δ) Τμήμα εκδόσεων και βιβλιοθήκης 
Στις αρμοδιότητες του τμήματος αυτού ανήκουν: 
α) Η αναζήτηση εκδοτικού υλικού κατάλληλου για την προώθηση 
των σκοπών της Λαϊκής Επιμόρφωσης και η μέριμνα για την έκδοση 
επεξηγηματικών φυλλαδίων, περιοδικών, μελετών, βιβλίων, εκλαϊκευ- 

κοΓυλιΤύ"^ Χ<ϊ1 Χάθί άλλ ° υ διδαχτιχού ή βοηθητικού επιμορφωτι- 

β) Η παρακολούθηση των νέων τυπογραφικών και τεχνικών μεθό¬ 
δων του είδους, με στόχο την επίτευξη της μεγαλύτερης δυνατής σύ¬ 
μπτωσης μορφωτικού περιεχομένου και μορφής στις εκδόσεις. 

γ) Η συγκέντρωση συγγραμμάτων, μελετών, περιοδικών, βιβλίων, 
φυλλαδίων, δημοσιευμάτων, εκδόσεων, σχετικών με θέματα Λαϊκής 
Επιμόρφωσης και η οργάνωση και διαχείριση της βιβλιοθήκης της 

δ) Η επιμέλεια για τη μετάφραση ξενόγλωσσων κειμένων στην ελλη- 
νίκη γλωσσά και αντίστροφα. 

ε) Η συνεργασία με Ελληνικές και ξένες βιβλιοθήκες και άλλα κέντρα 
τεκμηρίωσης, καθώς και η παρακολούθηση της εκδοτικής κίνησης, για 
τον εμπλουτισμό της βιβλιοθήκης. 

. στ) Η π *Ρ°Χή βοήθειας και πληροφόρησης προς τις Ν.Ε.Λ.Ε. και τα 
κέντρα επιμόρφωσης, για οργάνωση και λειτουργία βιβλιοθηκών, κα- 
«ως και για την εχοοτιχή κίνηση σε θέματα σχετικά με τους σκοπούς 
της Λαϊκής Επιμόρφωσης. 

ζ) Η συγκρότηση ομάδων εργασίας για την επιλογή του κατάλληλου 
για εκοοση επιμορφωτικού υλικού, καθώς και για την επιλογή βιβλίων 
η άλλων εντύπων που προμηθεύεται η υπηρεσία. 

Ε) Ί'μήμα Τεχνικής Υποδομής 
Στις αρμοδιότητες του τμήματος αυτού ανήκουν: 
α) Η Εισήγηση της σκοπιμότητας από τεχνικοοικονομικής άποψης 
για μελέτες και έργα. 

β) Η Εισήγηση του τεχνικού, χρονικού και οικονομικού προγραμμα¬ 
τισμού για μελέτες και έργα. 

Η Σύνταξη, η παρακολούθηση και η αναμόρφωση του Προγράμμα¬ 
τος Δημοσίων Επενδύσεων, της Γενικής Γραμματείας Λαϊκής Επιμόρ¬ 
φωσης. 

γ) Η Εισήγηση μεταβίβασης πιστώσεων για την πραγματοποίηση 
του προγράμματος των (τελετών και έργων. 

δ) Η δυνατότητα συμμετοχής σε επιβλέψεις και παραλαβές έργων, 
ε) Η εισήγηση για προγραμματικές συμβάσεις δημιουργίας υλικοτε- 
χνικής υποδομής, προγραμμάτων της Γ.Γ.Λ.Ε. 

στ) Η εκπόνηση, ανάθεση και επίβλεψη αρχιτεκτονικών, στατικών 
και ηλεκτρομηχανολογικών (τελετών κατασκευής κτιρίων, που εντάσ¬ 
σονται σε προγράμματα της Γ.Γ.Λ.Ε. 

ζ) Η κατάρτιση κτιριολογικών προγραμμάτων, προδιαγραφών εξο¬ 
πλισμού κτιρίων και προδιαγραφών και οδηγιών για μελέτες και έργα. 

η) Η τήρηση πλήρους αρχείου προόδου μελετών και έργων και η επε¬ 
ξεργασία στατιστικών τεχνικοοικονομικών στοιχείων. 

θ) Η Εισήγηση για τη συμμετοχή σε επιστημονικές εκδηλώσεις, για 
θέματα που σχετίζονται με προγράμματα, μελέτες και έργα. 

ι) Η Συνεργασία και επαφή με φορείς του εσωτερικού και εξωτερικού 
για θέματα αρμοδιότητας του τμήματος. 

ΣΤ) Τμήμα Οπτικοακουστικών μέσων 
Στις αρμοδιότητες του τμήματος αυτού ανήκουν: 
α) Η υλοποίηση οπτικοακουστικών παραγωγών και η εισήγηση για 
την ανάθεση εκδόσεων και παραγωγών οπτικοακουστικών μέσων σε 
δημόσιους ή ιδιωτικούς φορείς, η παρακολούθηση της εκτέλεσής τους 
και η σχετική εισήγηση στην επιτροπή παραλαβής. 

β) Η εισήγηση για την αγορά, ενοικίαση, ανταλλαγή και αναπαρα¬ 
γωγή κινηματογραφικών ταινιών, βίντεο, διαφανειών και λοιπού οπτι- 
κοακουστικού υλικού. 

γ)Η παρακολούθηση των διεθνών εξελίξεων, στον τομέα τεχνικής και 
χρήσης, των οπτικοακουστικών μέσων στη λαϊκή επιμόρφωση και η ει¬ 
σήγηση μέτρων για την υιοθέτησή τους. 

δ) Η Εισήγηση για την προμήθεια οπτικοακουστικών μηχανημάτων, 
κάθε είδους και η παροχή συμβουλών και πληροφόρησης προς τις 
Ν.Ε.Λ.Ε. για την προμήθεια και τη χρήση τους. 

ε) Η διαχείριση ταινιών, διαφανειών και παρόμοιου επιμορφωτικού 
οπτικοακουστικού υλικού. 

στ) Η μέριμνα για τη χρήση του ραδιοφώνου και της τηλεόρασης σε 
συνεργασία με τη Δ/νση εκπαιδευτικής ραδιοτηλεόρασης του Υπουρ¬ 
γείου Εθνικής Παιδείας και θρησκευμάτων, με σκοπό την προβολή του 
έργου της Λαϊκής Επιμόρφωσης και τη μετάδοση επιμορφωτικών προ¬ 
γραμμάτων. καθώς και η ενημέρωση στελεχών της ραδιοφωνίας και 
της τηλεόρασης, πάνω στον τρόπο μετάδοσης ειδικών οπτικοακουστι- 
κών προγραμμάτων λαϊκής επιμόρφωσης. 

Ζ) Τμήμα Νομικού συντονισμού 
Στις αρμοδιότητες του τμήματος αυτού ανήκουν: 
α) Η συλλογή, κωδικοποίηση και κοινοποίηση νόμων, κανονιστικών 
πράξεων, δικαστηριακής και διοικητικής νομολογίας και η σχετική ενη¬ 
μέρωση των υπηρεσιών της Γ ενικής Γ ραμματείας Λαϊκής Επιμόρφω¬ 
σης και Νομαρχιακών Επιτροπών Λαϊκής Επιμόρφωσης 
(Ν.Ε.Λ.Ε.). 

β) Η νομοθετική εργασία, ο συντονισμός και η μέριμνα για την προώ¬ 
θηση των σχεδίων νόμων. Προεδρικών Διαταγμάτων, Υπουργικών 
αποφάσεων, των πράξεων της Γενικής Γραμματείας Λαϊκής Επιμόρ¬ 
φωσης, καθώς και η παρακολούθηση της διαδικασίας μέχρι τη δημο¬ 
σίευσή τους στο Φύλλο Εφημερίδας της Κυβέρνησης, 
γ) Τα θέματα κοινοβουλευτικού ελέγχου. 

Άρθρο 7 

Επιτροπές - Ομάδες εργασίας 

I ία τη διευκόλυνση του έργου της Γενικής Γ ραμματείας Λαϊκής Επι¬ 
μόρφωσης. ο Υπουργός Πολιτισμού μπορεί με απόφασή του, να συστή¬ 


σει επιτροπές ή ομάδες εργασίας με συγκεκριμένες (αρμοδιότητες. Οι 
επιτροπές ή οι ομάδες εργασίας, μπορούν είτε να εισηγούνται. είτε να 
ενεργούν επί θεμάτων αρμοδιότητάς τους. 

"Αρθρο 8 

Γραφείο Τύπου και Δημοσίων Σχέσεων 

Στη Γ ενική Γ ραμματεία Λαϊκής Ετςμόρφωστς μπορεί να συσταθεί 
Γραφείο Τύπου και Δημοσίων Σχέσεων σύμφωνα με τις διατάξεις του 
άρθρου 8 του ν.1288/1982 (Α' 120). 

Άρθρο 9 

Επιτροπές Συντονισμού 

Με απόφαση του Υπουργού, μπορεί να συστήνσνται επιτροπές συντο¬ 
νισμού προγραμμάτων και εργασιών της Γενικής Γραμματείας Λαϊκής 
Επιμόρφωσης. 

ΚΕΦΑΛΑΙΟ Β" 

ΠΡΟΣΩΠΙΚΟ 
Άρθρο 10 
Μόνιμο Προσωπικό 

1. Συνιστώνται στη Γενική Γραμματεία Λαϊκής Επιμόρφωσης εξα¬ 
κόσιες πενήντα (650) θέσεις μόνιμου Προσωπικού. 

2. Οι κατά την προηγούμενη παράγραφο συνιστώμενες νέες θέσεις 
μόνιμου προσωπικού διακρίνονται στους ακόλουθους κατά κατηγορία 
κλάδους (ή ειδικότητες) και κατανέμονται μεταξύ της κεντρικής και των 
περιφερειακών Υπηρεσιών της Γ.Γ.Λ.Ε. ως εξής: 


ΣΥΣΤΑΣΗ ΚΛΑΔΩΝ ΚΑΙ ΘΕΣΕΩΝ 


ΚΛΑΔΟΙ 

ΟΡΓ/ΚΕΣ ΚΑΤΑΝΟΜΗ ΘΕΣΕΩΝ 
ΘΕΣΕΙΣ ΚΕΝΤΡΙΚΗ ΠΕΡ/ΚΕΣ 
ΥΠΗΡΕΣΙΑ ΥΠΗΡ/ΕΣ 

ΣΥΝΟΛΟ 

ΠΕ Διοικητικός 

125 

25 

100 

125 

ΠΕ Εκπαιδευτικών 

66 

7 

59 

66 

ΠΕ Μηχανικών 

64 

12 

52 

64 

ΠΕ Πληροφορικής 

56 

4 

52 

56 

ΠΕ Στατιστικής 

2 

2 

- 

2 

ΠΕ Ψυχολόγων 

1 

1 

- 

1 

ΠΕ Μεταφραστών- 
Διερμηνέων 

2 

2 

_ 

2 

I ΙΕ Κοινωνιολόγων 

52 

- 

52 

52 

ΠΕ Ιατρών 

1 

1 

- 

1 

ΤΕ Διοικητικός- 
Λογιστικός 

161 

12 

149 

161 

ΤΕ Κοινωνικής Ερ¬ 
γασίας 

4 

4 

__ 

4 

ΤΕ Τ εχνολογικών 
Εφαρμογών 

2 

2 

_ 

2 

ΤΕ Γραφικών Τε¬ 
χνών 

2 

2 


2 

ΤΕ Βιβλιοθηκονο- 
μίας 

1 

1 

_ 

1 

ΤΕ Πληροφορικής 

6 

6 

- 

6 

ΔΕ Διοικητικός - 
Λογιστιχός 

20 

20 

_ 

20 

ΔΕ Δακτυλογρά- 
φων-Στενογράφων 

4 

4 

_ 

4 

ΔΕ Τεχνικός 

7 

7 

- 

7 

ΔΕ Προσωπικού 
Η/Τ 

8 

8 

_ 

8 

ΔΕ Τυπογραφίας 

2 

2 

- 

2 

ΔΕ Τηλεφωνητών 

2 

2 

- 

2 

ΥΕ Επιμελητών 

31 

4 

27 

31 

ΤΕ Προσωπικού 
Καθαριότητας 

29 

2 

27 

29 

948 


ΥΕ Φυλάκων-Νυ- 

χτοφυλάχων 2 2-2 


ΣΥΝΟΛΟ 650 132 518 650 


Από τις θέσεις αυτές δεν πληρούνται ισάριθμες με τους υπηρετούντες 
κάθε φορά σε προσωρινές θέσεις, μονίμου ή Ιδιωτικού Δικαίου προσωπι¬ 
κού αντίστοιχης ειδικότητας. 

Άρθρο 11 
Προσόντα διορισμού 

1. Τα κατά κλάδους προσόντα διορισμού καθορίζονται από το Π.Δ. 
194/1988 «Καθορισμός των προσόντων διορισμού σε θέσεις των δημο¬ 
σίων υπηρεσιών και νομικών προσώπων δημοσίου δικαίου» (Α' 84). 

2. Προσόντα διορισμού στον εισαγωγικό βαθμό των κλάδων ΠΕ 
Στατιστικής και ΠΕ Κοινωνιολόγων, ορίζονται πτυχίο ή δίπλωμα νομι¬ 
κής ή πολιτικών ή οικονομικών επιστημών ή Κοινωνιολογίας ή διοίκη¬ 
σης επιχειρήσεων Α.Ε.Ι. της ημεδαπής ή πτυχίο ή δίπλωμα 
Α.Σ.Ο.Ε.Ε. ή Π.Α.Σ.Π.Ε. ή ανώτατων βιομηχανικών σχολών της ημε¬ 
δαπής ή ισότιμο αντίστοιχης ειδικότητας, σχολών της αλλοδαπής. Για 
τον κλάδο ΠΕ εκπαιδευτικών οι επί μέρους ειδικότητες θα ορίζονται 
κάθε φορά με την προκήρυξη πλήρωσης κενών θέσεων. 

Άρθρο 12 

Προσωπικό Ιδιωτικού Δικαίου 

1. Συνιστώνται οι ακόλουθες θέσεις προσωπικού με σύμβαση Ιδιωτι¬ 
κού δικαίου. 

α) Είκοσι πέντε (25) θέσεις ειδικού επιστημονικού προσωπικού με 
σύμβαση εργασίας ιδιωτικού δικαίου ορισμένου ή αορίστου χρόνου. 

Τα προσόντα διορισμού του ειδικού επιστημονικού προσωπικού καθο¬ 
ρίζονται από τις διατάξεις του άρθρου 10 παρ. 1. Ν. 1476/1984 (Α' 
136). 

Η κατανομή των θέσεων αυτών κατά ειδικότητες θα καθορίζονται 
κάθε φορά με την προκήρυξη πλήρωσης των θέσεων. 

β) Δύο (2) θέσεις Δικηγόρων. Στις θέσεις αυτές προσλαμβάνονται δι¬ 
κηγόροι (με σχέση έμμισθης εντολής), σύμφωνα με τον κώδικα Δικηγό¬ 
ρων με εμπειρία δύο (2) ετών σε θέματα Λαϊκής Επιμόρφωσης για την 
παροχή δικηγορικής φύσεως υπηρεσιών, και νομικών συμβουλών και 
γνωμοδοτήσεων σε θέματα Λαϊκής Επιμόρφωσης. 

2. Από τις θέσεις της περίπτωσης (α) της προηγούμενης παραγράφου 
δεν πληρούνται ισάριθμες, με τους τυχόν υπηρετούντες κάθε φορά σε 
προσωρινές θέσεις ειδικού επιστημονικού προσωπικού. 

Άρθρο 13 

Κατάταξη υπηρετούντος προσωπικού σε κλάδους 

Οι μόνιμοι υπάλληλοι που υπηρετούν σε προσωρινές θέσεις στη Γε¬ 
νική Γ ραμματεία Λαϊκής Επιμόρφωσης, κατατάσσονται σε αντίστοιχες 
προσωρινές θέσεις των παρακάτω κλάδων, οι οποίες καταργούνται, 
όταν με οποιοδήποτε τρόπο κενωθούν: 

Οι υπάλληλοι του κλάδου ΠΕΙ Διοικητικού, στον κάδο ΠΕ Διοικητι¬ 
κού. 

Ο υπάλληλοι του κλάδου ΠΕ2 Φυσικομαθηματικών - Φιλολόγων, 
στον κλάδο ΠΕ Εκπαιδευτικών. 

Οι υπάλληλοι του κλάδου ΤΕ 1 Διοικητικού, στον κλάδο ΤΕ Διοικητι¬ 
κού - Λογιστικού. 1 

Οι υπάλληλοι του κλάδου ΤΕ2 Κοινωνικών Λειτουργών, στον κλάδο 
ΤΕ Κοινωνικής Εργασίας. 

Οι υπάλληλοι του κλάδου ΤΕ3 Διδασκάλων, στον κλάδο ΤΕ Διοικη¬ 
τικού - Λογιστικού. 

Άρθρο 14 
Προϊστάμενοι 

1. Της Διεύθυνσης Διοικητικού - Οικονομικού, προΐσταται υπάλλη¬ 
λος του κλάδου ΠΕ Διοικητικού. 

2. Της Διεύθυνσης Προγραμμάτων, προΐσταται υπάλληλος του κλά¬ 
δου ΠΕ Εκπαιδευτικών ή ΠΕ Ψυχολόγων ή ΠΕ Διοικητικού. 

3. Της Διεύθυνσης Ανάπτυξης και Υποδομής, προΐσταται υπάλληλος 
του κλάδου ΠΕ Μηχανικών ή ΠΕ Πληροφορικής ή ΠΕ Στατιστικής ή 
ΠΕ Μεταφραστών - Διερμηνέων. 


4. Του τμήματος Διοικητικού, της Διεύθυνσης Διοικητικού - Οικονο¬ 
μικού, προΐσταται υπάλληλος του κλάδου ΓΙΕ Διοικητικού ή ΤΕ Διοικη¬ 
τικού - Λογιστικού ή ΔΕ Διοικητικού - Λογιστικού. 

5. Του τμήματος Οικονομικού, της Διεύθυνσης Διοικητικού - Οικο¬ 
νομικού, προΐσταται υπάλληλος του κλάδου ΓΙΕ Διοικητικού ή ΤΕ Διοι¬ 
κητικού - Λογιστικού ή ΔΕ Διοικητικού - Λογιστικού. 

6. Του τμήματος Γραμματείας, της Διεύθυνσης Διοικητικού - Οικο¬ 
νομικού, προΐσταται υπάλληλος του κλάδου ΠΕ Διοικητικού ή ΤΕ Διοι¬ 
κητικού - Λογιστικού ή ΔΕ Διοικητικού - Λογιστικού ή ΔΕ Δακτυλογρά- 
φων - Στενογράφων. 

7. Του τμήματος Αλφαβητισμού και Βασικής Παιδείας, της Διεύθυν¬ 
σης Προγραμμάτων προΐσταται υπάλληλος του κλάδου ΠΕ Εκπαιδευτι¬ 
κών ή ΠΕ Διοικητικού ή ΤΕ Διοικητικού - Λογιστικού. 

8. Του τμήματος Επαγγελματικής Επιμόρφωσης, της Διεύθυνσης 
Προγραμμάτων, προΐσταται υπάλληλος του κλάδου ΠΕ Διοικητικού ή 
ΠΕ Εκπαιδευτικών ή ΤΕ Διοικητικού - Λογιστικού. 

9. Του τμήματος Ειδικών Προγραμμάτων, της Διεύθυνσης Προ¬ 
γραμμάτων, προΐσταται υπάλληλος του κλάδου ΠΕ Εκπαιδευτικών ή 
ΠΕ Ψυχολόγων ή ΠΕ Διοικητικού ή ΤΕ Κοινωνικής Εργασίας ή ΤΕ 
Διοικητικού - Λογιστικού. 

10. Του τμήματος Κοινωνικών θεμάτων, της Διεύθυνσης Προγραμ¬ 
μάτων, προΐσταται υπάλληλος του κλάδου ΠΕ Ψυχολόγων ή ΠΕ Εκ¬ 
παιδευτικών ή ΠΕ Διοικητικού ή ΤΕ Κοινωνικής Εργασίας ή ΤΕ Διοι¬ 
κητικού - Λογιστικού. 

11. Του τμήματος Πολιτιστικών Θεμάτων, της Διεύθυνσης Προ¬ 
γραμμάτων, προΐσταται υπάλληλος του κλάδου ΠΕ Εκπαιδευτικών ή 
ΠΕ Διοικητικού ή ΤΕ Διοικητικού - Λογιστικού. 

12. Του τμήματος Συνεργασίας μέ Οργανισμούς Τοπικής Αυτοδιοί¬ 
κησης και φορείς, της Διεύθυνσης Προγραμμάτων, προΐσταται υπάλλη¬ 
λος του κλάδου ΠΕ Διοικητικού ή ΠΕ Εκπαιδευτικών ή ΤΕ Διοικητικού 
- Λογιστικού ή ΔΕ Διοικητικού - Λογιστικού. 

13. Του τμήματος Επιμόρφωσης και Σεμιναρίων, της Διεύθυνσης 
Ανάπτυξης και Υποδομής, προΐσταται υπάλληλος του κλάδου ΠΕ Εκ¬ 
παιδευτικών ή ΠΕ Διοικητικού ή ΤΕ Διοικητικού - Λογιστικού. 

14. Του τμήματος Διεθνούς Συνεργασίας, της Διεύθυνσης Ανάπτυ¬ 
ξης και Υποδομής, προΐσταται υπάλληλος του κλάδου ΠΕ Διοικητικού 
ή ΠΕ Εκπαιδευτικών ή ΤΕ Διοικητικού - Λογιστικού. 

15. Του τμήματος Μηχανογράφησης, της Διεύθυνσης Ανάπτυξης 
και Υποδομής, προΐσταται υπάλληλος του κλάδου ΠΕ Πληροφορικής ή 
ΠΕ Στατιστικής ή ΠΕ Διοικητικού ή ΤΕ Πληροφορικής ή ΤΕ Στατιστι¬ 
κής ή ΔΕ Προσωπικού Ηλεκτρονικών / Υπολογιστών. 

16. Του τμήματος Εκδόσεων και Βιβλιοθήκης, της Διεύθυνσης Ανά¬ 
πτυξης και Υποδομής, προΐσταται υπάλληλος του κλάδου ΠΕ Διοικητι¬ 
κού ή ΠΕ Μεταφραστών - Διερμηνέων ή ΤΕ Διοικητικού - Λογιστικού ή 
ΤΕ Βιβλιοθηκονομίας ή ΔΕ Διοικητικού - Λογιστικού ή ΔΕ Τυπογρα- 
φίας. 

17. Του τμήματος Τεχνικής Υποδομής, της Διεύθυνσης Ανάπτυξης 
και Υποδομής, προΐσταται υπάλληλος του κλάδου ΠΕ Μηχανικών ή ΤΕ 
Τεχνολογικών Εφαρμογών ή ΤΕ Γραφικών Τεχνών ή ΔΕ Τεχνικού. 

18. Του τμήματος Οπτικοακουστικών Μέσων, της Διεύθυνσης Ανά¬ 
πτυξης και Υποδομής, προΐσταται υπάλληλος του κλάδου ΠΕ Διοικητι¬ 
κού ή ΤΕ Τεχνολογικών Εφαρμογών ή ΤΕ Γραφικών Τεχνών ή ΤΕ 
Διοικητικού - Λογιστικού ή ΔΕ Τυπογραφίας. 

19. Του τμήματος Νομικού Συντονισμού, της Διεύθυνσης Ανάπτυξης 
και Υποδομής, προΐσταται υπάλληλος του κλάδου ΠΕ Διοικητικού ή ΤΕ 
Διοικητικού - Λογιστικού. 

ΚΕΦΑΛΑΙΟ Γ' 

ΣΥΝΤΟΝΙΣΜΟΣ ΕΡΓΟΥ 
Άρθρο 15 

Συντονισμός έργου Κεντρικής Υπηρεσίας 

1. Μία φορά το μήνα ή και ενδιάμεσοι, όταν κρίνεται αναγκαίο, συνέρ¬ 
χονται σε σύσκεψη οι προϊστάμενοι των Διευθύνσεων και των Τμημάτων 
και το ειδικό επιστημονικό προσωπικό, υπό την Προεδρία του Γενικού 
Γραμματέα Λαϊκής Επιμόρφωσης, στην οποία συζητούνται θέματα 
προγραμματισμού του έργου, η πορεία εκτέλεσης του προγραμματισμού 
δραστηριοτήτων και κάθε άλλο θέμα γενικότερου ή ειδικότερου ενδιαφέ¬ 
ροντος. 

2. Για το συντονισμό της διοικητικής στήριξης και του οικονομικού 
προγραμματισμού, συνέρχονται σε σύσκεψη, κάθε δεκαπέντε μέρες, ο 
προϊστάμενος της Δ/νσης Διοικητικού - Οικονομικού και οι προϊστάμε- 

νοι των τμημάτων της ίδιας Διεύθυνσης, με συμμετοχή και άλλων προϊ¬ 
σταμένων τμημάτων των άλλων Διευθύνσεων, αν υπάρχει ανάλογο 
θέμα. 

Για το συντονισμό του έργου του επιμορφωτικού προγραμματι¬ 
σμού. συνέρχονται σε σύσκεψη, κάθε δεκαπέντε μέρες, ο προϊστάμενος 
της Διεύθυνσης Προγραμμάτων και οι προϊστάμενοι των τμημάτων της 
ίδιας Διεύθυνσης με συμμετοχή και άλλων προϊσταμένων τμημάτων 
των (άλλων Διευθύνσεων, αν υπάρχει ανάλογο θέμα, 

4. Για το συντονισμό του έργου της υποδομής, συνέρχονται σε σύ¬ 
σκεψη, κάθε δεκαπέντε μέρες, ο προϊστάμενος της Διεύθυνσης Ανάπτυ¬ 
ξης και Τποδομής και οι προϊστάμενοι των τμημάτων της ίδιας Διεύθυν¬ 
σης, με συμμετοχή και άλλων προϊσταμένων τμημάτων των άλλων 
Διευθύνσεων, αν υπάρχει ανάλογο θέμα. 

5. Για το γενικότερο συντονισμό του έργου της Γ.Γ.Λ.Ε., μπορεί να 
συνέρχεται σε ολομέλεια, το προσωπικό της κάθε Διεύθυνσης, μία φορά 
το μήνα, όπου αυζητούνται θέματα που αφορούν τον προγραμματισμό 
έργου και δραστηριοτήτων και κάθε άλλο θέμα γενικότερου ή ειδικότε¬ 
ρου ενδιαφέροντος. Ο Διευθυντής της κάθε Διεύθυνσης συγκαλεί την 
ολομέλεια. 

6. Επίσης, ο Γενικός Γραμματέας, μπορεί να συγκαλεί σε ολομέλεια 
το προσωπικό της Γ.Γ.Λ.Ε., όταν κρίνει τούτο αναγκαίο. 

7. Σε όλες τις παραπάνω συσκέψεις, κρατούνται πρακτικά, αντί¬ 
γραφα των οποίων παραδίδσνται στο Γραφείο του Γενικού Γραμματέα, 
στους Προϊσταμένους των Διευθύνσεων και στο τμήμα Οργάνωσης και 
Νομοθετικού Συντονισμού. 

ΚΕΦΑΛΑΙΟ Δ' 

ΣΥΛΛΟΓΙΚΑ ΟΡΓΑΝΑ 
Άρθρο 16 

Στη Γενική Γραμματεία Λαϊκής Επιμόρφωσης, λειτουργεί η Κε¬ 
ντρική Επιτροπή Λαϊκής Επιμόρφωσης (Κ.Ε.Λ.Ε.) σύμφωνα με τις δια¬ 
τάξεις: 


Του ί!.Δ. 442/1965 (Λ' 98), του Ν.Λ. 3094/1954 (Λ' 252), του 
Π.Δ. 147/1976 (Λ' 56). των υπ’ αριθμ. ΣΤ.5/5/26.4.1982 (IV 
213) και Σ'Γ.5/14/24.6.1982 (IV 435) Κοινών Υπουργικών Αποφά¬ 
σεων. 

ΚΕΦΑΛΑΙΟ Ε' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 17 

Κάθε διάταξη γενική ή ειδική που είναι αντίθετη προς τις διατάξεις 
του παρόντος Προεδρικού Διατάγματος καταργείται. 

Άρθρο 18 

Έναρξη ισχύος 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Πολιτισμού, αναθέτουμε τη δημοσίευση 
και εκτέλεση του Διατάγματος αυτού. 

Αθήνα, 1 Μαρτίου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΘΕΟΔΩΡΟΣ ΣΤΑΘΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




